hotchpotch/miracl-hf-unified huggingface dataset:
ผู้ตัดสิน (ฟุตบอล)
ผู้ตัดสิน () ในกีฬาฟุตบอลคือผู้เฝ้าดูการแข่งขันและมีอำนาจบังคับตามกติกาฟุตบอลในการแข่งขันนัดฟุตบอล การตัดสินของผู้ตัดสินถือเป็นคำชี้ขาดในการเล่น ผู้ตัดสินมีผู้ช่วยอีกสองคน เรียกว่าผู้ช่วยผู้ตัดสิน อาจเรียกว่า ไลนส์แมน (linesmen) และในบางครั้งยังมีผู้ตัดสินที่ 4
ผู้ตัดสินส่วนใหญ่เป็นผู้ตัดสินสมัครเล่น คือได้รับค่าจ้างเล็กน้อยต่อการแข่งขัน อย่างไรก็ตามในบางประเทศมีการกำหนดจำนวนของผู้ตัดสิน เพื่อตัดสินในการแข่งขันระดับสูงสุดในลีก ผู้ตัดสินในบางประเทศได้รับการว่าจ้างเป็นงานประจำจากสมาคมฟุตบอลแห่งชาติ ได้รับค่าจ้างตั้งแต่ต้นฤดูกาล บวกกับค่าจ้างในแต่ละนัด
ผู้ตัดสินอาชีพได้รับการฝึกและใบอนุญาตจากสมาคมภายใต้การดูแลของฟีฟ่าของแต่ละชาติ โดยสมาคมในแต่ละชาติจะรับรองผู้ตัดสินระดับยอดให้ฟีฟ่าเพื่อเป็นเกียรติให้บันทึกอยู่ในรายชื่อผู้ตัดสินระหว่างประเทศของฟีฟ่า ซึ่งในการแข่งขันระหว่างประเทศ ต้องการใช้ผู้ตัดสินของฟีฟ่า ส่วนในการแข่งขันท้องถิ่นของแต่ละประเทศ สมาคมแต่ละประเทศพิจารณาจากการปฏิบัติ อันดับ และการพัฒนาของผู้ตัดสินจาก การตัดสินรุ่นเยาวชนไปจนถึงการแข่งขันอาชีพ
จากกติกาฟุตบอลในข้อ 5 ระบุว่า
เบญจวรรณ วนิชจิวพันธ์
เบญจวรรณ วนิชจิวพันธ์ เป็นนักพากย์ชาวไทย เป็นชาวสุพรรณบุรีโดยกำเนิด ผ่านการอบรมจากสมาคมนักพากย์แห่งประเทศไทย และมีชื่อจากบทบาทยุย ฮิราซาวะ (Yui Hirasawa) ใน "เค-อง! (K-On!)", คิริโนะ โคซะกะ (Kirino Kōsaka) ใน "โอะเระอิโมะ (Oreimo)" และคิม บย็อล (Kim Byeol) ใน "ป๊ะป๋าขาโจ๋ โอ๊ะโอ๋เบบี้ (Baby & Me)"
ปัจจุบัน ทำงานประจำอยู่ที่เอ็ม พิคเจอร์ส กับโรส และทำงานให้แก่บริษัทอื่นบ้าง เช่น เดกซ์, แอนิแมกซ์, โมเดิร์นไนน์ทีวี และเคยพากย์ในทีมพากย์อินทรีมาก่อน
ยูรี เกลแมน
ยูรี เกลแมน (; 13 ตุลาคม ค.ศ. 1955 — ) เป็นผู้ฝึกสอนฟันดาบสากลให้แก่ทีมชาติสหรัฐอเมริกาสามสมัย (ซิดนีย์, เอเธนส์ และปักกิ่ง) รวมถึงเป็นผู้ฝึกสอนกระบี่ทีมชาติชาย และเป็นหัวหน้าผู้ฝึกสอนฟันดาบสากลให้แก่แชมป์ NCAA 2001 อย่างมหาวิทยาลัยเซนต์จอห์น
ยูรี เกลแมน เป็นผู้ก่อตั้งศูนย์ฟันดาบแมนฮัตตัน ในนครนิวยอร์กมาเป็นระยะเวลากว่าสิบห้าปี โดยยูรีได้จัดเตรียมนักเรียน 22 คนสำหรับทีมชาติสหรัฐอเมริกา
สำหรับทีมชาติสหรัฐฯ ภายใต้การนำของยูรี ส่งผลให้นักฟันดาบของเขาชนะรายการเยาวชนชิงแชมป์โลกที่กดัญสก์ 2001, ทีมแกรนด์ไพร์ซ 2004, อันดับ 4 ของกีฬาโอลิมปิกในกรุงเอเธนส์, อันดับ 5 ชิงแชมป์โลกรุ่นใหญ่ที่ไลพ์ซิจ 2005 และเมื่อเร็วๆนี้ในการสร้างผลงานเหรียญเงินในโอลิมปิกฤดูร้อน 2008 ที่กรุงปักกิ่ง (คีธ สมาร์ท, ทิม มอร์เฮาส์, เจมส์ วิลเลียม, เจสัน โรเจอร์ส)
ในการแข่งขันเยาวชนชิงแชมป์โลก 2001 นักเรียนของยูรีอย่าง อีวาน ลี และ ทิม ฮากาเมน ต่างก็เป็นคนแรกที่นำเหรียญทองสู่สหรัฐอเมริกา
ชื่อของโค้ชยูรี เกลแมน ได้รับการจารึกไว้ในหอเกียรติยศฟันดาบสากลสหรัฐฯ ณ วันที่ 10 กรกฎาคม ค.ศ. 2010 ในรายการ ซัมเมอร์เนชันแนลแชมเปี้ยนชิป ที่แอตแลนตา
การดวลลูกโทษ (ฟุตบอล)
การดวลลูกโทษ () คือการยิงประตูจากจุดโทษ ในกติกาฟุตบอล เป็นวิธีการตัดสินวิธีสุดท้ายเพื่อให้ทีมใดทีมหนึ่งผ่านเข้าสู่รอบถัดไปในการแข่งขันฟุตบอล (หรือตัดสินผู้ชนะการแข่งขัน) ในเกมแพ้คัดออก หากมีการเสมอกันในช่วงต่อเวลาพิเศษ การดวลจุดโทษมีความแตกต่างจากการยิงลูกโทษซึ่งเป็นส่วนหนึ่งของการเล่นในการแข่งขัน โดยการดวลลูกโทษจะเริ่มต้นโดยผู้ยิงฝ่ายละ 5 คน สลับกันยิงลูกโทษ โดยถ้าไม่สามารถตัดสินกันได้ให้มีการยิงต่อไปเรื่อย ๆ จนกว่าจะได้ผู้ชนะ
โดยการดวลลูกโทษที่ยาวนานที่สุด ได้รับการบันทึกไว้เป็นสถิติโลก เกิดขึ้นเมื่อปี ค.ศ. 2005 ในการแข่งขันรายการนามิเบียนคัพ ของประเทศนามิเบีย ซึ่งเป็นการแข่งขันกันระหว่าง เคเคพาเลส กับ เดอะซีวิก ผลปรากฏว่าเคเคพาเลสเอาชนะไปได้ 17–16 ซึ่งเท่ากับว่าทั้งสองสโมสรยิงจุดโทษพลาดกันถึงคนละ 15 ครั้งเลยทีเดียว
ในกลางปี ค.ศ. 2017 สหพันธ์ฟุตบอลยุโรป (UFA) ได้ทดลองการใช้การยิงจุดโทษตัดสินแบบใหม่ เรียกว่า "เอบีบีเอ" (ABBA) โดยให้ผู้เล่นจากสโมสรแรกยิงไปก่อน จากนั้นผู้เล่นของอีกสโมสรจะทำการยิงติดต่อกันได้ถึง 2 คน จากนั้นจึงย้ายกลับมาเป็นสโมสรแรกอีก 2 คน และสลับกันสโมสรละ 2 คนแบบนี้ไปเรื่อย ๆ จนกว่าจะมีผู้ชนะ ซึ่งมีรูปแบบคล้ายกับการเล่นไทเบรกในกีฬาเทนนิส โดยยูฟ่าได้นำเอาวิธีการแบบนี้มาทดลองใช้ครั้งแรกในฟุตบอลอังกฤษ คือ การแข่งขันคอมมิวนิตีชีลด์ 2017 ก่อนเปิดพรีเมียร์ลีก ฤดูกาล 2017–18 ระหว่าง อาร์เซนอล แชมป์เอฟเอคัพ กับ เชลซี แชมป์พรีเมียร์ลีก ผลการแข่งขันปรากฏว่า อาร์เซนอลเป็นฝ่ายชนะไป 4–1 หลังจากการแข่งขันในเวลาปกติ (และรวมทดเวลาบาดเจ็บไปอีก 5 นาที) เสมอกันที่ 1–1 โดยทางยูฟ่าอ้างเรื่องผลการศึกษาพบว่า สโมสรแรกที่ยิงเข้านั้นจะมีโอกาสชนะมากถึงร้อยละ 60 ดังนั้นจึงเปลี่ยนใหม่ให้การแข่งขันมีลุ้นและตื่นเต้นกว่าเดิม แต่ทว่าก็มีเสียงวิจารณ์ถึงความไม่เหมาะสม บ้างก็อ้างว่าไม่สนุก ไม่ทำให้ได้ลุ้นกันจริง
รีการ์ดู ปือไรรา
เขาใช้เวลาในการเช่นฟุตบอลอาชีพกับโบอาวิชตาและสปอร์ติงกลูบือดือปูร์ตูกัลเป็นส่วนใหญ่ และได้ช่วยให้ทีมชนะเลิศในปรีไมราลีกา เขาลงแข่งมากกว่า 150 นัด (นัดแข่งทางการ) ช่วยให้ทีมชนะพอร์ชุกีสคัป เมื่อเขาอายุ 30 ปีเศษ ย้ายไปอยู่กับเรอัลเบติส
รีการ์ดูลงแข่งในทีมชาติในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีก 3 ครั้ง เป็นที่จดจำในการนำทีมเข้าสู่รอบตัดสินฟุตบอลยูโร 2004
เอ็มมานูเอล สจ๊วต
เอ็มมานูเอล สจ๊วต () เทรนเนอร์มวยสากลที่มีชื่อเสียงระดับโลกชาวอเมริกัน เจ้าของค่ายมวย "ครองก์ยิม" ที่มีชื่อเสียง
เอ็มมานูเอล สจ๊วต เกิดเมื่อวันที่ 7 กรกฎาคม ค.ศ. 1944 ที่บอตท่อม ครีก รัฐเวสต์เวอร์จิเนีย เมื่ออายุได้ 12 ปี ได้ย้ายมาอยู่ที่ดีทรอยต์ ในรัฐมิชิแกน พร้อมกับแม่ โดยพำนักอยู่ที่บริวสเตอร์ รีครีเอชั่น เซ็นเตอร์ ซึ่งมี โจ หลุยส์ และ เอ็ดดี้ ฟัตช์ ซ้อมอยู่บ่อยขึ้นเรื่อย ๆ และได้เริ่มชกมวยสากลสมัครเล่นที่นั่น
โดยที่สจ๊วตมีสถิติชกมวยสากลสมัครเล่นชนะ 94 ครั้ง แพ้ 3 ครั้ง รวมทั้งคว้าแชมป์ทัวร์นาเมนต์นวมทองแห่งชาติปี ค.ศ. 1963 รุ่นแบนตั้มเวทมาได้ด้วย
สจ๊วตมีความสนใจในการฝีกสอนนักมวยสากลสมัครเล่นหลังจากนั้น แต่ด้วยสภาพการเงินของครอบครัวทำให้จำเป็นต้องหางานที่มีรายได้อย่างสม่ำเสมอมั่นคงทำ โดยทำงานเป็นช่างไฟฟ้าอยู่พักหนึ่ง
ในปี ค.ศ. 1971 สจ๊วร์ต นำ เจมส์ สจ๊วต น้องชายวัย 15 ปีมาที่ครองก์ยิม หรือครองก์ รีครีเอชั่น เซ็นเตอร์ ซึ่งอยู่ในบริเวณใกล้เคียงกัน และสจ๊วตได้ทำหน้าที่เป็นโค้ชแบบพาร์ตไทม์ให้กับที่นั่น
ครองก์ยิมเป็นที่รู้จักมากขึ้นเรื่อย ๆ ว่ามีนักมวยสมัครเล่นฝีมือดีอยู่มากมาย เอ็มมานูเอล สจ๊วต จึงมีโอกาสฝีกสอนนักมวยสมัครเล่นชั้นนำของชาติหลายคน ก่อนสจ๊วตได้หันมาฝีกสอนนักมวยอาชีพฝีมือระดับแชมเปี้ยนมากมายในเวลาต่อมา เป็นการต่อยอดจากความสำเร็จในการฝึกสอนนักมวยสมัครเล่น
โดย ฮิลเมอร์ เคนตี้ ได้กลายเป็นแชมเปี้ยนโลกมวยสากลอาชีพคนแรกจากการฝึกสอนของสจ๊วต ในปี ค.ศ. 1980
เอ็มมานูเอล สจ๊วต ได้ฝึกสอนนักมวยหลายคน ที่เป็นนักมวยที่มีชื่อเสียงและฝีมือดีระดับโลกหลายต่อหลายคน อาทิ ออสการ์ เดอ ลา โฮยา, ฮูลิโอ ซีซาร์ ชาเวซ, มิเกล คอตโต,  มิเกล แองเจิล กอนซาเลซ, นาซีม ฮาเหม็ด, วลาดิเมียร์ คลิทช์โก, อีแวนเดอร์ โฮลีฟิลด์, เลนน็อก ลูอิส โดยเฉพาะอย่างยิ่งกับ โธมัส เฮิร์นส์ ที่ถือได้ว่าเป็นนักมวยที่สจ๊วตฝึกสอนมาตั้งแต่ต้น และเป็นแชมป์โลก 6 รุ่นคนแรกของโลก และเป็นหนึ่งในสี่ทหารเสือแห่งรุ่นกลางในยุคทศวรรษที่ 80 ซึ่งนับว่าเป็นนักมวยที่สร้างชื่อเสียงให้แก่สจ๊วตและครองก์ยิมเป็นอย่างยิ่ง
สจ๊วตถูกเสนอชื่อเข้าหอเกียรติยศกีฬามวยระหว่างประเทศ และหอเกียรติยศมวยโลก จากผลงานอันยอดเยี่ยมในฐานะเทรนเนอร์และผู้บรรยายมวยระดับชั้นนำของโลก
เอ็มมานูเอล สจ๊วต ถึงแ่ก่กรรมเมื่อวันที่ 25 ตุลาคม ค.ศ. 2012 ที่โรงพยาบาลในนครชิคาโก ด้วยอาการแทรกซ้อนหลังการผ่าตัดอวัยวะภายในช่องท้อง ด้วยอายุ 68 ปี
เกาะหลีเป๊ะ
เกาะหลีเป๊ะ หรือ เกาะลีเป๊ะ เป็นเกาะกลางทะเลอยู่ในเขตจังหวัดสตูล อยู่ทางตอนใต้ของเกาะอาดัง ห่างจากแผ่นดินของจังหวัดสตูล 85 กิโลเมตร นอกเขตอำนาจการควบคุมของอุทยานแห่งชาติหมู่เกาะตะรุเตาในจังหวัดสตูล เป็นชายหาดบนเกาะที่อุดมไปด้วยท้องทะเลที่สดใสสะอาด สวยงาม เป็นเกาะที่เงียบสงบ และมีน้ำที่ตื้นเขิน จุดเด่นของทางเกาะหลีเป๊ะ คือ ความเป็นธรรมชาติของปะการังรายล้อมรอบเกาะ มีเวิ้งอ่าวที่สวยงาม หาดทรายละเอียดนิ่มนวลขาวเหมือนแป้ง เกาะหลีเป๊ะ มีชายหาดที่สำคัญ ๆ อยู่ 4 หาด ได้แก่
หาดพัทยา ซึ่งอยู่ทางตอนใต้ของเกาะหลีเป๊ะ เป็นเกาะที่นักท่องเที่ยวนิยมเดินทางไปมากที่สุด
หาดซันไรท์ อยู่ทางทิศตะวันออกของเกาะหลีเป๊ะ ใกล้ ๆ กับหมู่บ้านชาวเล
หาดคาร์มา อยู่ทางตอนเหนือ ซึ่งหันหน้าเข้ากับเกาะอาดัง
หาดซันเซ็ท อยู่ทางทิศตะวันตก ซึ่งหันหน้าเข้ารับแสงของพระอาทิตย์ ตามชื่อของหาพ
เกาะหลีเป๊ะ เป็นเกาะที่มีความกว้างระหว่างหัวเกาะไปถึงท้ายเกาะประมาณ 3 กิโลเมตร จัดเป็นเกาะขนาดเล็ก ถือเป็นเกาะที่อยู่สุดท้ายทางตอนใต้ของทะเลอันดามันของไทย เนื่องจากพื้นที่ถัดไปคือทะเลสากลที่เชื่อมกับทะเลของประเทศเพื่อนบ้าน คือ มาเลเซีย
มาสค์ไรเดอร์ไฟซ์ เดอะ มูฟวี่ : สงครามมนุษย์กลายพันธุ์
มาสค์ไรเดอร์ไฟซ์ : พาราไดซ์ลอสต์ () หรือเรียกอีกชื่อหนึ่งในภาษาไทยว่า มาสค์ไรเดอร์ไฟซ์ เดอะ มูฟวี่ : สงครามมนุษย์กลายพันธุ์ เป็นภาพยบนตร์จากซีรีส์มาสค์ไรเดอร์ไฟซ์ ออกฉายเมื่อวันที่ 16 สิงหาคม ค.ศ. 2003 และเคยเข้าฉายทางโรงภาพยนตร์เมื่อช่วงปี 2547 โดยบริษัท โลโก้ฟีล์ม
เป็นเนื้อหาที่เปรียบเสมือนโลกคู่ขนานของเนื้อหาในทีวีซีรีส์โดยมนุษย์ได้กลายเป็นออร์เฟน็อคไปทั่วโลกจนเหลือมนุษย์จริงๆเพียง 2,599คน และก่อตั้งเป็นกลุ่มกองกำลังพิทักษ์มนุษย์เพื่อนำโลกกลับคืนจากการปกครองของออร์เฟน็อค โดยมีความหวังที่จะบุกเข้าไปในบริษัทสมาร์ทเบรนที่เปรียบเสมือน "ฐานหลัก" ของออร์เฟน็อคในญี่ปุ่น เพื่อชิง "เข็มขัดจักรพรรดิ" แห่งตำนานเพื่อนำมาใช้สู้
กับออร์เฟน็อค แต่มาริ หัวหน้ากองกำลังกลับเชื่อในตำนานผู้กอบกู้โลก และคิดว่า อินุอิ ทาคุมิ หรือ ไฟซ์ เป็นผู้กอบกู้โลกในตำนานนั้น แต่จากเหตุการณ์ไรอ๊อททรูเปอร์ทำให้ดูเหมือนว่าทาคุมิได้ตายไปแล้ว เหลือเพียงคุซากะที่เท่านั้นที่มีกำลังพอที่จะปราบออร์เฟน็อคได้ แต่ด้วยนิสัยของเขาทำให้ทุกๆคนในกองกำลังไม่ยอมรับในตัวเขานัก แต่จริงๆแล้วทาคุมิไม่ได้ตาย เพียงแต่ความจำเสื่อมแล้วไปอยู่กับมินะ และได้กลับมาช่วยกองกำลังพิทักษ์มนุษย์ในภายหลัง ส่วนบริษัทสมาร์ทเบรนได้วางแผนใช้เข็มขัดจักรพรรดิและสร้าง
ไรอ๊อททรูเปอร์จำนวนมากเพื่อที่จะกำจัดมนุษย์ทุกคน แต่ยังมีออร์เฟน็อคบางส่วนที่ยังมีความต้องการจะอยู่กับมนุษย์อย่างสันติ และเข้าช่วยเหลือพวกกองกำลังพิทักษ์มนุษย์ แต่ในภายหลังก็ถูกหลอกว่ามนุษย์หักหลังด้วยกลลวงของบริษัทสมาร์ทเบรน จนถูกฆ่าตายเหลือเพียง คิบะ ยูจิ ที่ภายหลังได้สวมเข็มขัดออร์ก้าเพื่อล้างแค้นมนุษย์และเข้าสู้กับไฟซ์
ฮิโรชิ ฟูจิโอกะ
คูนิฮิโระ ฟูจิโอกะ () หรือ ฮิโรชิ ฟูจิโอกะ () เป็นนักแสดง นายแบบ นักแต่ง นักร้องและพิธีกรชาวญี่ปุ่น เกิดเมื่อวันที่ 19 กุมภาพันธ์ ปีโชวะที่ 21 (ค.ศ. 1946,พ.ศ. 2489) เป็นนักแสดงที่เคยแสดงเป็นคาเมนไรเดอร์ หมายเลข 1 ในเรื่องคาเมนไรเดอร์ เมื่อปี พ.ศ. 2514
Aspergillus oryzae
Aspergillus oryzae เป็นเชื้อรา (mold) ประเภทที่มี อยู่ในสกุล "Aspergillus" ซึ่งใช้ประโยชน์ในการหมักอาหาร โดยราชนิดนี้จะนิยมใช้ในอาหารจีนและอาหารญี่ปุ่นสำหรับการหมักซีอิ๊วจากถั่วเหลือง โดยเตรียมอยู่ในรูปของโคจิ (koji) ซึ่งเป็นหัวเชื้อที่ใช้เพื่อการหมัก นอกจากนั้นยังใช้กับกระบวนการ (กระบวนการเปลี่ยนแป้งให้เป็นน้ำตาล) ในข้าว ธัญพืช และมันฝรั่งในการทำเครื่องดื่มแอลกอฮอล์ เช่น , สาเก, มักก็อลลี และ ซึ่งการนำ "A. oryzae" มาใช้นั้นมีมาตั้งแต่ 2,000 ปีที่ผ่านมา ซึ่งใช้ในการทำ
Dr. Eiji Ichishima จาก ได้เขียนถึงเชื้อรา "A. oryzae" ว่าเป็น “National Fungus” (ฟังไจแห่งชาติ) ในวารสารของสมาคมผู้ประกอบการเกี่ยวกับเครื่องดื่มแอลกอฮอล์ประเทศญี่ปุ่น (The Journal of The Brewing Society of Japan) เพราะความสำคัญของมันไม่เพียงแต่สำหรับการผลิตสาเก แต่ยังสำหรับการทำโคจิมิโซะ ซอสถั่วเหลือง และส่วนประกอบอื่นๆ ของอาหารญี่ปุ่นพื้นบ้านแบบดั้งเดิม ซึ่งข้อเสนอของเขาได้รับการอนุมัติในที่ประชุมประจำปีของสมาคมปี 2006
“โคจิสีแดง” สร้างมาจาก "Monascus purpureus"
300 ปีก่อนคริสตกาล – โคจิถูกนำมาใช้ครั้งแรกใน Zhouli (พิธีกรรมแห่งราชวงศ์โจว) ที่ประเทศจีน เป็นเหตุการณ์สำคัญที่นำมาซึ่งการพัฒนาความก้าวหน้าทางด้านอาหารของจีน ทำให้เกิดกรอบแนวคิดสำหรับสามเครื่องปรุงสำคัญที่หมักจากถั่วเหลือง คือ ซีอิ๊วและมิโซะ
คุณสมบัติของราสายพันธุ์ "A. oryzae" มีความสำคัญในกระบวนการเปลี่ยนแป้งให้เป็นน้ำตาล ซึ่งใช้ในการผลิตสาเกจีโนมของ "A. oryzae" ถูกเผยแพร่ครั้งแรกโดยสมาคมของบริษัท เทคโนโลยีชีวภาพประเทศญี่ปุ่น ในปี 2005 ซึ่งประกอบด้วยแปดโครโมโซม โดยแต่ละโครโมโซมประกอบด้วย 37 ล้านคู่เบส และยังมีอีก 12,000 จำนวนที่คาดว่าเป็นยีน (Predicted Genes) จีโนมของ "A. oryzae" ใหญ่เป็นอันดับหนึ่งในสามของสายพันธุ์รา "Aspergillus" ใน "A. oryzae" มียีนชนิดพิเศษอยู่หลากหลายที่คาดว่าจะมีส่วนเกี่ยวข้องกับเมแทบอลิซึมทุติยภูมิ สายพันธุ์ที่แยกได้ในปี 1950 เรียกว่า RIB40 หรือ 42149 ซึ่งเป็นแบบอย่างของสายพันธุ์ที่ใช้สำหรับต้มเหล้าสาเก
ผลิตสาร Resveratrol ซึ่งเป็นโพลีฟีนอลชนิดหนึ่ง สามารถผลิตได้จาก Glucoside piceid ที่ผ่านกระบวนการของการหมักโดย "A. oryzae"
เขตรักษาพันธุ์สัตว์ป่าห้วยขาแข้ง
เขตรักษาพันธุ์สัตว์ป่าห้วยขาแข้ง หรือ เขตรักษาพันธุ์สัตว์ป่าทุ่งใหญ่-ห้วยขาแข้ง เป็นเขตรักษาพันธุ์สัตว์ป่าขนาดใหญ่แห่งหนึ่งในประเทศไทย ตั้งอยู่ในจังหวัดอุทัยธานี และมีพื้นที่ติดต่อกับเขตรักษาพันธุ์สัตว์ป่าทุ่งใหญ่นเรศวรในพื้นที่จังหวัดตากและจังหวัดกาญจนบุรี ที่อยู่ทางทิศตะวันตก ถือเป็นหนึ่งในหัวใจหลักของผืนป่าตะวันตกของประเทศไทย และเป็นผืนป่าที่ยังคงความอุดมสมบูรณ์ที่สุดแห่งหนึ่งของภูมิภาคเอเชียตะวันออกเฉียงใต้
เขตรักษาพันธุ์สัตว์ป่าห้วยขาแข้ง ขึ้นทะเบียนเป็นมรดกโลกทางธรรมชาติ โดยองค์การยูเนสโกเมื่อวันที่ 9 ธันวาคม พ.ศ. 2534 มีลักษณะเป็นผืนป่าที่มีความยาวจากเหนือจรดใต้วัดเป็นเส้นทางตรงมากกว่า 100 กิโลเมตร มีพื้นที่กว่า 1,737,587 ไร่ แต่ได้ผนวกรวมเพิ่มขึ้นอีก 2 ครั้ง จนขยายเป็นประมาณ 1,800,000 ไร่ หรือ 2,880 ตารางกิโลเมตร ในปัจจุบัน ทางเหนือติดกับอุทยานแห่งชาติแม่วงก์ ในพื้นที่จังหวัดนครสวรรค์ และเขตรักษาพันธุ์สัตว์ป่าอุ้มผางรวมถึงเขตรักษาพันธุ์สัตว์ป่าทุ่งใหญ่นเรศวร ในจังหวัดตากและกาญจนบุรี และทิศใต้ติดกับอุทยานแห่งชาติเขื่อนศรีนครินทร์ จังหวัดกาญจนบุรี รวมถึงอุทยานแห่งชาติพุเตย จังหวัดสุพรรณบุรี มีเพียงพื้นที่ด้านทิศตะวันออกเท่านั้นที่อยู่ติดกับชุมชน 3 อำเภอ คือ อำเภอบ้านไร่, อำเภอลานสัก และอำเภอห้วยคต จังหวัดอุทัยธานี
เดิมทีเป็นผืนป่าที่ได้รับสัมปทานให้ตัดไม้ แต่กลับไม่เคยถูกบุกรุก จนกระทั่งในปี พ.ศ. 2508 จึงเริ่มมีการสำรวจทางวิชาการอย่างจริงจัง และได้รับการประกาศให้เป็นเขตรักษาพันธุ์สัตว์ป่าเมื่อปี พ.ศ. 2515 เป็นเขตรักษาพันธุ์สัตว์ป่าลำดับที่ 5 ของไทย ลักษณะภูมิประเทศมีทั้งเทือกเขาและที่ราบ โดยเป็นแนวเขาของเทือกเขาถนนธงชัยและตอนเหนือของเทือกเขาตะนาวศรี มีความหลากหลายทั้งภูมิประเทศ, ภูมิอากาศ และความชื้น อันเป็นที่มาของความหลากหลายทางชีวภาพ จนกล่าวได้ว่าที่นี่มีป่าเกือบทุกประเภท ยกเว้นป่าชายเลนและป่าชายหาด หรือป่าพรุน้ำจืด เท่านั้น โดยเขตรักษาพันธุ์สัตว์ป่าห้วยขาแข้งถือเป็นพื้นที่เงาฝน เนื่องจากเขตรักษาพันธุ์สัตว์ป่าทุ่งใหญ่นเรศวรที่อยู่ทิศตะวันตกเป็นพื้นที่ ๆ สูงกว่าระดับน้ำทะเล ดังนั้นเมื่อฝนมาปะทะที่ด้านทิศตะวันตกรวมถึงตะวันตกเฉียงใต้ก็จะตกที่เขตรักษาพันธุ์สัตว์ป่าทุ่งใหญ่นเรศวรโดยข้ามเขตรักษาพันธุ์สัตว์ป่าห้วยขาแข้งไป จึงทำให้ป่าที่นี่ส่วนใหญ่ไม่ใช่ป่าดิบ แต่เป็นป่าเบญจพรรณ โดยเฉพาะป่าไผ่
เขตรักษาพันธุ์สัตว์ป่าห้วยขาแข้ง ยังเป็นต้นน้ำของแหล่งน้ำสำคัญ 3 สาย คือ ลำน้ำทับเสลา ซึ่งไหลลงสู่อ่างเก็บน้ำทับเสลา และไหลลงสู่แม่น้ำสะแกกรังจนกระทั่งลงสู่แม่น้ำเจ้าพระยา, ลำน้ำห้วยขาแข้งไหลลงสู่เขื่อนศรีนครินทร์ และลำน้ำแม่กลอง–อุ้มผาง ที่ไหลจากจังหวัดกาญจนบุรีและตาก ซึ่งเป็นแหล่งสำคัญในการผลิตไฟฟ้ารวมถึงน้ำประปาในภาคตะวันตกและกรุงเทพมหานคร
ความหลากหลายทางชีวภาพของเขตรักษาพันธุ์สัตว์ป่าห้วยขาแข้ง เป็นแหล่งที่อยู่อาศัยสำคัญของสัตว์ป่าหายากหลายชนิด บางชนิดอยู่ในสถานะใกล้สูญพันธุ์ เช่น สมเสร็จ, เก้งหม้อ, เลียงผา, กระทิง, วัวแดง, ควายป่า ซึ่งเป็นแหล่งที่อยู่ทางธรรมชาติแห่งสุดท้ายแล้วในประเทศไทย อีกทั้งยังเป็นแหล่งอาศัยของเสือโคร่ง ที่ใหญ่ที่สุดในประเทศไทย และได้แพร่ขยายไปยังพื้นที่ป่าใกล้เคียงกันด้วย จากการศึกษาพบว่ามีประมาณ 70–80 ตัว จากปริมาณทั้งหมดที่มีในธรรมชาติในประเทศไทย 250–300 ตัว โดยเฉพาะที่เขตรักษาพันธุ์สัตว์ป่าห้วยขาแข้งนี้จะมีสัตว์ป่าที่เป็นจุดสนใจของนักท่องเที่ยวที่นิยมการเที่ยวแบบผจญภัยหรือนักถ่ายภาพธรรมชาติอยู่ทั้งสิ้น 7 ชนิด เรียกกันว่า "ผู้ยิ่งใหญ่ทั้ง 7" (Big 7) ได้แก่ ช้าง, เสือโคร่ง, เสือดาว, ควายป่า, วัวแดง, กระทิง และ สมเสร็จ
ม้าโทรจัน
"สำหรับความหมายอื่น ดูที่ ม้าโทรจัน (คอมพิวเตอร์)"
ม้าโทรจัน หรือ ม้าไม้เมืองทรอย () เป็นม้าขนาดใหญ่ที่ทำจากไม้ จากมหากาพย์อีเลียดเรื่องสงครามเมืองทรอย
ม้าไม้นี้เกิดขึ้นจากอุบายของโอดิสเซียส ในการบุกเข้าเมืองทรอย ที่มีป้อมปราการแข็งแรง หลังจากที่รบยืดเยื้อมานานถึง 10 ปีแล้ว ด้วยการให้ทหารสร้างม้าไม้นี้ขึ้นมา แล้วลากไปวางไว้หน้ากำแพงเมืองทรอย แล้วให้ทหารกรีกแสร้งทำเป็นล่าถอยออกไป เมื่อชาวทรอยเห็นแล้วเข้าใจว่าเป็นบรรณาการที่ทางฝ่ายกรีกสร้างขึ้นมาเพื่อบูชาเทพเจ้าและล่าถอยไปแล้ว จึงลากเข้าไปไว้ในเมืองและฉลองชัยชนะ เมื่อตกดึก ทหารกรีกที่ซ่อนตัวอยู่ในม้าไม้ ก็ไต่ลงมาเผาเมืองและปล้นเมืองทรอยได้เป็นที่สำเร็จ
ปัจจุบัน ม้าโทรจัน ได้กลายมาเป็นสำนวนในภาษาอังกฤษ และเป็นชื่อของโปรแกรมคอมพิวเตอร์ ที่เมืองชานักกาเล ประเทศตุรกี ซึ่งเคยเป็นที่ตั้งของเมืองทรอยจริงตามประวัติศาสตร์ ทางผู้สร้างภาพยนตร์เรื่อง "Troy" เมื่อปี ค.ศ. 2004 ก็ได้มอบม้าไม้ตัวที่ใช้ในเรื่องให้แก่เมือง ซึ่งกลายเป็นจุดสนใจและเป็นสถานที่ท่องเที่ยวสำคัญของเมืองด้วย
ดิสอิสอิต (เพลงไมเคิล แจ็กสัน)
"ดิสอิสอิต" () เป็นเพลงของนักร้องชาวอเมริกัน ไมเคิล แจ็กสัน เขียนโดยแจ็กสันและนักร้อง นักแต่งเพลง นักแสดงชาวแคนาดา พอล แองคา ในผลงานสตูดิโออัลบั้มดิสอิสอิต ออกวางจำหน่ายในวันที่ 12 ตุลาคม ค.ศ. 2009 เป็นเพลงที่ปรากฏอยู่ในภาพยนตร์ของไมเคิล แจ็กสัน ดิส อิส อิท
ทางหลวงแผ่นดินหมายเลข 232
ทางหลวงแผ่นดินหมายเลข 232 หรือ ถนนวงแหวนรอบเมืองร้อยเอ็ด เป็นทางหลวงแผ่นดินที่มีลักษณะเป็นถนนวงแหวนเพื่อหลีกเลี่ยงปัญหาจราจรในเขตตัวจังหวัดร้อยเอ็ด ถนนวงแหวนรอบเมืองร้อยเอ็ดมีทั้งหมด 2 ช่วง คือถนนวงแหวนรอบเมืองร้อยเอ็ดด้านทิศเหนือและทิศใต้ ซึ่งเชื่อมต่อกันเป็นวงกลม แต่เดิมนั้น กรมทางหลวงได้กำหนดให้ถนนวงแหวนรอบเมืองร้อยเอ็ดเป็นทางหลวงแผ่นดินหมายเลข 23 ในช่วงแผนพัฒนาเศรษฐกิจและสังคมแห่งชาติ ฉบับที่ 5 ได้กำหนดให้เมืองร้อยเอ็ด อุบลราชธานีและสุรินทร์ เป็นศูนย์กลางทางพัฒนาชนบททุ่งกุลาร้องไห้และเขตภาคอีสานตอนกลาง (มีฐานะเป็นเมืองรองจาก 3 เมืองใหญ่) เมืองร้อยเอ็ดได้เกิดการเปลี่ยนทางด้านเศรษฐกิจเพิ่มขึ้นทำให้ภายในตัวเมืองชั้นในเกิดปัญหามากมายเช่น ปัญหาการจราจร การบุกรุกโบราณสถาน จึงมีการแก้ปัญหาด้วยการสร้างทางเลี่ยงเมืองร้อยเอ็ดทิศใต้ขึ้นและทิศเหนือในเวลาต่อมา ปัจจุบันวงแหวนรอบเมืองร้อยเอ็ด มีทั้งหมด 3 วง คือ
เทือกเขาคาร์เพเทียน
เทือกเขาคาร์เพเทียน () เป็นเทือกเขาที่มีความยาวราว 1,500 กม. (932 ไมล์) ในทวีปยุโรปตอนกลางและตะวันออก เป็นเทือกเขาที่มีความยาวเป็นอันดับ 2 ในยุโรป (รองจากเทือกเขาสแกนดิเนเวีย ที่มีความยาว 1,700 กม. (1,056 ไมล์)
เทือกเขาคาร์เพเทียนแบ่งออกเป็น 3 ส่วนใหญ่ ๆ คือ ทิวเขาเวสเทิร์นคาร์เพเทียน (เช็กเกีย โปแลนด์ สโลวาเกีย), ทิวเขาเซนทรัลคาร์เพเทียน (โปแลนด์ตะวันออกเฉียงใต้ สโลวาเกียตะวันออก ยูเครน โรมาเนีย) และอีสเทิร์นคาร์เพเทียน (โรมาเนีย เซอร์เบีย) เทือกเขาสูงสุดของคาร์เพเทียนคือทาทรัส เป็นชายแดนระหว่างโปแลนด์กับสโลวาเกีย มีจุดสูงสุดมากกว่า 2,600 ม. (8,530 ฟุต) ยอดสูงสุดชื่อ เกร์ลาคอฟกา
แขวงราษฎร์บูรณะ
แขวงราษฎร์บูรณะ เป็นท้องที่การปกครองระดับแขวงหนึ่งในสองแห่งของเขตราษฎร์บูรณะ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย
แขวงราษฎร์บูรณะมีอาณาเขตติดต่อกับเขตการปกครองข้างเคียงดังต่อไปนี้
ถนนสายหลักในพื้นที่แขวงบางปะกอก ได้แก่
ส่วนถนนสายรอง ได้แก่
ทางแยกต่างระดับบางปะอิน 1
ทางแยกต่างระดับบางปะอิน 1 () เป็นชุมทางต่างระดับแห่งหนึ่งในจังหวัดพระนครศรีอยุธยา เป็นจุดตัดระหว่างถนนสายเอเชีย ถนนกาญจนาภิเษก และถนนพหลโยธิน ตั้งอยู่ในตำบลเชียงรากน้อย อำเภอบางปะอิน จังหวัดพระนครศรีอยุธยา
วาร์นา
วาร์นา (, ) เป็นเมืองใหญ่ที่สุดและเป็นเมืองรีสอร์ตทางทะเลบนฝั่งทะเลดำ และเป็นเมืองใหญ่เป็นอันดับ 3 ของประเทศบัลแกเรีย รองจากโซเฟียและพลอฟดิฟ มีประชากร 334,870 คน (ข้อมูลเดือนกุมภาพันธ์ ค.ศ. 2011) เป็นเมืองใหญ่เป็นอันดับ 11 ของคาบสมุทรบอลข่าน รองจากอิสตันบูล เอเธนส์ บูคาเรสต์ โซเฟีย เบลเกรด เทสซาโลนีกี ซาเกร็บ สโกเปีย ติรานา และพลอฟดิฟ
มักรู้จักว่าเป็นเมืองหลวงทางน้ำ (หรือฤดูร้อน) ของประเทศบัลแกเรีย เป็นจุดหมายปลายทางของนักท่องเที่ยว เป็นศูนย์กลางธุรกิจและมหาวิทยาลัย เป็นเมืองท่าทางทะเลและกองทัพเรือของประเทศบัลแกเรีย มีสนามบินวาร์นา ที่มีผู้ใช้งาน 1,181,830 คน (ค.ศ. 2011) ติดอันดับ 3 ของสนามบินที่มีผู้ใช้มากสุดในประเทศ
เมืองนี้ก่อตั้งขึ้นเมื่อ 600 ปีก่อนคริสต์ศักราช ตกอยู่ใต้การปกครองของชาวเติร์กในปี ค.ศ. 1391 ได้ตกเป็นของบัลแกเรียตามสนธิสัญญาเบอร์ลินในปี ค.ศ. 1878
อูดีเนเซกัลโช
อูดีเนเซกัลโช () หรือรู้จักในชื่อ อูดีเนเซ เป็นสโมสรฟุตบอลใน ประเทศอิตาลี ตั้งอยู่ใน แคว้นปกครองตนเองฟรีอูลี-เวเนเซียจูเลีย ปัจจุบันเล่นอยู่ในลีก เซเรียอา สโมสรก่อตั้งขึ้นในปี ค.ศ. 1896 ซึ่งอูดิเนเซเป็นสโมสรฟุตบอลอันดับที่สองที่เก่าแก่ที่สุดใน ประเทศอิตาลี โดยเป็นรองจาก สโมสรฟุตบอลเจนัว
ชุดเหย้าของสโมสรมีสีดำและสีขาวเป็นเอกลักษณ์ มีสีที่ลายเสื้อเป็นสีดำ และ ถุงเท้าขาว อูดิเนเซมีสนามเหย้าคือ สตาดิโอ ฟรีอูลี ซึ่งสามารถจุผู้ชมได้ 41,652 ที่นั่ง (แม้ว่าปัจจุบันจะมีอยู่ 30,900 ที่นั่ง) สโมสรยังตั้งรายการทีวีของตนโดยออกอากาศในช่อง 110 (ในชื่อ อูดิเนเซ ชาแนล) โดยสามารถรับชมได้ในเขต แคว้นปกครองตนเองฟรีอูลี-เวเนเซียจูเลีย
เทสซาโลนีกี
เทสซาโลนีกี (; ) หรือ เทสซาโลนีกา (Thessalonica) หรือ ซาลอนีกา (Salonica) เป็นเมืองใหญ่เป็นอันดับ 2 ของประเทศกรีซ เป็นเมืองหลวงของภูมิภาคเซนทรัลมาซิโดเนีย และเขตการปกครองกระจายอำนาจมาซิโดเนียและเทรซ (Decentralized Administration of Macedonia and Thrace)
จากข้อมูลปี ค.ศ. 2011 เทศบาลเมืองเทสซาโลนีกีมีประชากร 322,240 คน ขณะที่เขตเมืองมีประชากร 790,824 คน ทำให้เป็นเมืองใหญ่เป็นอันดับ 5 และเป็นเมืองที่มีประชากรมากที่สุดในคาบสมุทรบอลข่าน และเป็นเมืองใหญ่เป็นอันดับ 2 ที่ไม่ใช่เมืองหลวง นอกจากนั้นเขตมหานครเทสซาโลนีกีมีพื้นที่ขยายไปมากกว่า 1,455.62 กม (562.02 ตร.ไมล์) และในปี ค.ศ. 2011 มีประชากรถึง 1,006,730 คน
เทสซาโลนีกีเป็นเมืองสำคัญอันดับ 2 ของกรีซในด้านเศรษฐกิจ อุตสาหกรรม การค้าและการเมือง และมีเส้นศูนย์กลางการเดินทางไปสู่ยุโรปตะวันออกเฉียงใต้ เป็นเมืองท่าทางทะเลที่มีความสำคัญต่อกรีซและยุโรปตะวันออกเฉียงใต้ ปัจจุบันเมืองมีการจัดเทศกาล งานด้านวัฒนธรรม หลายครั้ง เช่นงานการค้าระหว่างประเทศเทสซาโลนี และงานเทศกาลภาพยนตร์นานาชาติเทสซาโลนี ในปี ค.ศ. 2014 ได้รับเลือกเป็นเมืองหลวงเยาวชนแห่งยุโรป
พระเจ้าคัสแซนเดอร์แห่งมาซิโดเนียได้สร้างเมืองนี้ขึ้นเมื่อ 315 ปีก่อนคริสต์ศักราช เป็นเมืองสำคัญในยุคโรมัน เป็นเมืองใหญ่เป็นอันดับ 2 และร่ำรวยที่สุดในจักรวรรดิไบแซนไทน์ ถูกผนวกเข้าเป็นส่วนหนึ่งของอาณาจักรออตโตมันระหว่าง ค.ศ. 1430-1912 กลับมาเป็นของกรีซใน ค.ศ. 1913
รัฐซานเตียโกเดลเอสเตโร
ซานเตียโกเดลเอสเตโร () เป็นรัฐในประเทศอาร์เจนตินา รัฐเพื่อนบ้านจากทางทิศเหนือหมุนตามเข็มนาฬิกา ได้แก่ รัฐซัลตา รัฐชาโก รัฐซานตาเฟ รัฐกอร์โดบา รัฐกาตามาร์กา และรัฐตูกูมัน เมืองหลวงของรัฐคือเมืองซานเตียโกเดลเอสเตโร
วงศ์ย่อยปลากะรัง
วงศ์ย่อยปลากะรัง หรือ วงศ์ย่อยปลาเก๋า () เป็นวงศ์ย่อยของปลากระดูกแข็งทะเลในวงศ์ Serranidae หรือ ปลากะรัง หรือปลาเก๋า ใช้ชื่อวิทยาศาสตร์ว่า Epinephelinae
ลักษณะโดยทั่วไปมีลำตัวสั้นและแบนทางด้านข้าง เกล็ดขนาดเล็ก ปากกว้างและมักมีฟันเขี้ยวตรงปลายปาก ขนาดโดยทั่วไป 30-60 เซนติเมตร ยกเว้นบางชนิดที่มีขนาดใหญ่ได้ถึง 3 เมตร พื้นลำตัวอาจมีจุด บั้ง ลายเส้นตามยาวบ้าง ตามขวางบ้างแตกต่างกันไป สีส่วนใหญ่มีสีน้ำตาล และบางชนิดมีสีสันสะดุดตาเป็นสีแดง ครีบหลังเริ่มต้นด้วยครีบแข็ง ตามด้วยครีบอ่อนเป็นรูปมนมาจรดโคนหาง และรับกับครีบทวารด้านล่าง ส่วนครีบหางมักเป็นรูปพัดโค้งหรือรูปตัด
การดำรงชีวิตส่วนใหญ่ของปลากะรัง อาศัยอยู่ใกล้พื้นทะเลที่อาจเป็นดินโคน ดินทราย และมักหลบซ่อนอยู่ตามกองวัสดุใต้น้ำและซอกปะการัง อย่างไรก็ตามในสภาพธรรมชาติสามารถเปลี่ยนสีของลำตัวให้เข้มหรือจางได้ เพื่อให้กลมกลืนกับสภาพแวดล้อมที่อาศัยอยู่ นอกจากนี้ในแต่ละระยะของการเจริญเติบโต สีและลวดลายบนตัวปลาอาจเปลี่ยนแปลงไปตามวัย เช่น ในวัยระยะรุ่นอาจมีคาดตามขวางเด่นชัด แต่เมื่อโตเต็มวัยคาดตามขวางจะค่อย ๆ เลื่อนหายไป เป็นต้น
เป็นปลาที่มีความสำคัญทางเศรษฐกิจ โดยนิยมนำมาบริโภคเป็นปลาเศรษฐกิจ
ที่มาของชื่อ "ปลากะรัง" เชื่อว่า มาจากสภาพแวดล้อมที่อาศัยตามแนวปะการังหรือกะรัง นั่นเอง ส่วนคำว่า "grouper" มาจากภาษาโปรตุเกสคำว่า "garoupa" จากอเมริกาใต้
สามารถแบ่งเป็นสกุลและเผ่าต่าง ๆ ได้ดังนี้
เซนต์จอร์เจส
เซนต์จอร์เจส () เป็นเมืองหลวงของประเทศเกรเนดา เป็นเมืองที่รอบล้อมด้วยภูเขา มีปล่องภูเขาไฟเก่า และอ่าวที่มีรูปร่างเกือกม้า เป็นเมืองจุดหมายปลายทางของนักท่องเที่ยว ในปัจจุบันได้มีการพัฒนา ในขณะที่ยังอนุรักษ์ประวัติศาสตร์ วัฒนธรรม และความงดงามของธรรมชาติ มีสินค้าส่งออกได้แก่ เมล็ดโกโก้ ลูกจันทน์ สเปรย์พริก
รัฐซังคท์กัลเลิน
ซังคท์กัลเลิน (), แซ็ง-กาล () หรือ ซันกัลโล () เป็นรัฐของประเทศสวิตเซอร์แลนด์ ตั้งอยู่ทางตะวันออกเฉียงเหนือของประเทศ มีพื้นที่ 2,026 กม² มีประชากร 483,101 คน (ข้อมูลวันที่ 31 ธันวาคม ค.ศ. 2011) จากข้อมูลปี ค.ศ. 2007 มีชาวต่างชาติ 97,461 คนหรือคิดเป็น 20.9% ของประชากรทั้งหมด
รัฐเบรเมิน
เบรเมิน () หรือชื่ออย่างเป็นทางการคือ เสรีนครฮันเซอเบรเมิน () เป็นนครรัฐในประเทศเยอรมนี และยังถือว่าเป็นรัฐที่เล็กที่สุดในบรรดา 16 รัฐของประเทศเยอรมนี เบรเมินเป็นอดีตเสรีนครในสันนิบาตฮันเซอ
ลินซ์
ลินซ์ () เป็นเมืองใหญ่เป็นอันดับ 3 ของประเทศออสเตรีย เป็นเมืองหลวงของรัฐอัปเปอร์ออสเตรีย ตั้งอยู่ทางตอนเหนือของประเทศ อยู่ห่างจากชายแดนสาธารณรัฐเช็กราว 30 กม. ทางทิศใต้ ตั้งอยู่บนฝั่งแม่น้ำดานูบ มีประชากร 191,107 คน เมืองมีการผลิตเหล็กกล้า เครื่องจักร อุปกรณ์ไฟฟ้า ผลิตภัณฑ์ยาสูบ เมืองนี้พัฒนามาจากค่ายสมัยโรมัน เป็นศูนย์กลางการค้าที่สำคัญในคริสต์ศตวรรษที่ 13 ได้รับความเสียหายอย่างมากในสงครามโลกครั้งที่สอง
ไดอาน่า แรนด์
ไดอาน่า แรนด์ Diana Rand (ชื่อเล่น: ไดอาน่า เกิด: 4 กันยายน พ.ศ. 2528) เป็นลูกครึ่งไทย อังกฤษ เป็นศิลปินสังกัดอาร์เอส
"ไดอาน่า แรนด์" (Diana Rand) เกิดเมื่อวันที่ 4 กันยายน พ.ศ. 2528 เป็นลูกครึ่งไทย อังกฤษ เป็นศิลปินสังกัดอาร์เอส โปรโมชั่น โดยออกอัลบั้มเต็มเพียง 2 ชุดเท่านั้น เธอเข้าสู่วงการบันเทิงโดยผ่านงานถ่ายมิวสิควีดีโอ ของบริษัท อาร์เอส คือเพลง เลิกง้อ ของ จอนนี่ อันวา และเพลง ย่ำ (ตระเวณราตรี) ของ ลิฟท์-ออย
หลังจากนั้นก็ได้เข้ามาเป็นศิลปินฝึกหัด และได้ออกอัลบั้มเดี่ยวชุดแรกเมื่อปีพ.ศ. 2544 หลังจากที่ใช้เวลาในการทำงานเพลงถึง 1 ปี เพราะเธอมีปัญหาในการออกเสียง ภายหลังออกอัลบั้มชุดแรก ได้รับการตอบรับเป็นอย่างดี โดยมีเพลงฮิตคือเพลง "สิ่งมีชีวิต" "ระยะเผาขน" และเพลง "แค่นี้พอใจไหม"
ในปีถัดไปคือปีพ.ศ. 2545 ได้ออกอัลบั้มเดี่ยวชุดที่ 2 ซึ่งเป็นชุดสุดท้าย เหตุผลคือ งานเพลงชุดนี้ไม่ประสบความสำเร็จเท่าอัลบั้มชุดแรก โดยใช้ชื่ออัลบั้มว่า "EXCITED" โดยมีเพลงเปิดตัวคือเพลง "เอ็กไซเต็ด"และ "ผีหลอก" นอกจากนี้ยังเพลงเพราะๆอีกหลายเพลงในอัลบั้ม เช่น มาดูคนเขารักกัน, แกล้ง, ถ้าเธอหลบตา และเพลง วิท เอาท์ ยู ในอัลบั้มนี้ส่วนใหญ่เปิดตัวด้วยเพลงเร็ว จึงเป็นที่รู้จักไม่มาก
ส่วนอัลบั้มพิเศษของทางอาร์เอสคืออัลบั้ม "RSC.Acoustic for Friends" เป็นอัลบั้มที่ศิลปินอาร์เอสนำเพลงเก่าเก่ามาร้องใหม่เป็น acoustic version ไดอาน่าได้ร้องเพลง "ไว้อาลัย" ซึ่งเป็นเพลงของศิลปินรุ่นพี่ โมเม นภัสสร บุรณศิริ
ส่วนด้านคอนเสิร์ตที่ไดอาน่าไปร่วมแสดงก็คือ "RS MEETING CONCERT STAR MISSION มันส์หลุดโลก" จัดขึ้นที่ อินดอร์สเตเดี้ยม หัวหมาก เป็นการรวมตัวของศิลปินอาร์เอสทั้งหมด อาทิ นาตาลี-แจ๊สกี้, ดีทูบี, อ้อน ลัคนา, บาซู, เจมส์ เรื่องศักดิ์ , จอนนี่ อันวา , หลุยส์ สก๊อต, เอิร์น จิรวรรณ, แนนซี นันทพร, ดัง พันกร ฯลฯ ส่วนด้านคอนเสิร์ตที่ไดอาน่าได้เป็นแขกรับเชิณนั้น "D2B Summer Live in Concert" จัดขึ้นที่ ห้องเพลนนารีฮอลล์ศูนย์ประชุมแห่งชาติสิริกิติ์
ปัจจุบัน ไดอาน่าได้เป็นครูฝึกสอนภาษาอังกฤษ ที่โรงเรียนโยธินบูรณะ ก่อนที่จะย้ายมาบรรจุเป็นครูอย่างเต็มตัวที่โรงเรียนสารวิทยา
แอร์ฟวร์ท
แอร์ฟวร์ท () เป็นเมืองหลวงของรัฐทือริงเงินของประเทศเยอรมนี ตั้งอยู่ห่างจากเมืองไลพ์ซิจไปทางตะวันตกเฉียงใต้ราว 100 กม. ปลูกดอกไม้เพื่อการค้า เป็นแหล่งค้าต้นไม้และเมล็ดพันธุ์ มีอุตสาหกรรมแปรรูปอาหาร รองเท้า เสื้อผ้า โลหภัณฑ์ อุปกรณ์ไฟฟ้า ในปี ค.ศ. 2010 เมืองมีประชากรมากกว่า 200,000 คน
กูเลียกัน
กูเลียกัน (, ) เป็นเมืองทางตะวันตกเฉียงเหนือของประเทศเม็กซิโก เป็นเมืองใหญ่สุดและเมืองหลวงของรัฐซีนาโลอา มีประชากร 675,773 คน (ค.ศ. 2010) และเทศบาลมีประชากร 858,638 คน เทศบาลมีพื้นที่ 4,758 กม (1,837 ตร.ไมล์)
เมืองตั้งอยู่ในหุบเขา บนฝั่งแม่น้ำตามาซูลาและแม่น้ำอูมายา ทั้งสองสายบรรจบกันเป็นแม่น้ำกูเลียกัน เมืองนี้ชาวสเปนสร้างขึ้นเมื่อตอนต้นคริสต์ศตวรรษที่ 16 โดยกัปตันนูโญ เด กุซมัน บนที่ตั้งเมืองเก่าของชนพื้นเมืองเดิม
เฉิน ชู่จวี๋
เฉิน ชู่จวี๋ () เป็นแม่ค้าขายผักวัย 63 ปี ชาวไต้หวัน ที่ได้รับเลือกให้ได้รับรางวัลแมกไซไซ ปี พ.ศ. 2555 รางวัลที่เทียบเท่ากับรางวัลโนเบลสำหรับภูมิภาคเอเชีย เนื่องจากเธอมีใจบุญสุนทาน มอบเงินบริจาคเพื่อการกุศล รวมทั้งหมด 10 ล้านเหรียญไต้หวันหรือกว่า 10.2 ล้านบาท ในช่วงหลายปีที่ผ่านมาเธอได้เปลี่ยนแปลงชีวิตชาวไต้หวันมากมายที่เธอได้ให้ความช่วยเหลือ เธอเรียนหนังสือชั้นประถม 6 และต้องออกจากโรงเรียนมาทำงานหาเลี้ยงครอบครัว โดยยึดอาชีพขายผัก และเงินที่หาได้ในแต่ละวันก็จะเก็บไว้ส่วนหนึ่งนำไปสร้างกุศลช่วยเหลือผู้อื่น เช่น ทุนการศึกษาสำหรับเด็ก สร้างห้องสมุดให้กับโรงเรียน และช่วยเหลือเด็กกำพร้า เธอบอกว่า เงินจะมีคุณค่าเมื่อถูกนำไปใช้ช่วยเหลือคนที่ต้องการ และเธอมีความสุขทุกครั้งที่ได้ช่วยเหลือคนอื่น ก่อนหน้านี้เธอพึ่งได้รับรางวัลบุคคลแห่งปีของทวีปเอเชีย จากนิตยสาร รีดเดอร์ส ไดเจสท์ ปี 2553 ถูกคัดเลือกให้เป็น 1 ใน 48 ผู้ใจบุญแห่งเอเชียของนิตยสาร ฟอบส์ และติดอันดับในกลุ่มบุคคลที่ทรงอิทธิพลสูงสุด 100 คนของโลกประจำปี 2553 ของนิตยสาร Time 100 ด้วย
โกยาเนีย
โกยาเนีย หรือ กอยยาเนีย () เป็นเมืองหลวงและเมืองที่ใหญ่ที่สุดของรัฐโกยาส ประเทศบราซิล มีประชากร 1,301,892 คน เป็นเมืองที่ใหญ่ที่สุดในภาคกลางและตะวันตก และใหญ่ที่สุดเป็นอันดับ 13 ของประเทศ มหานครมีประชากร 2,063,744 คน
เป็นเมืองที่มีการวางผังเมืองอย่างดี ได้รับการสถาปนาเป็นเมืองเมื่อวันที่ 24 ตุลาคม ค.ศ. 1933 โดยเป็นเมืองที่มีพื้นที่สีเขียวต่อผู้อยู่อาศัยมากที่สุดในบราซิล และเป็นอันดับ 2 ของโลก รองจากเมืองเอดมันตันของแคนาดา
สมาคมฟันดาบแห่งประเทศอังกฤษ
สมาคมฟันดาบแห่งประเทศอังกฤษ () เป็นองค์กรกำกับดูแล (NGB) ของกีฬาโอลิมปิกสาขาฟันดาบสากลในหมู่เกาะอังกฤษ (ไม่รวมสาธารณรัฐไอร์แลนด์) โดยมีนักฟันดาบสากลประมาณ 10,000 คนในสหราชอาณาจักร และสโมสรฟันดาบสากลกว่า 400 แห่ง ที่มีส่วนร่วมต่อสมาคมฟันดาบแห่งประเทศอังกฤษ
ใน ค.ศ. 1902 สมาคมฟันดาบสมัครเล่น (AFA) ได้รับการก่อตั้งขึ้นเพื่อกำกับดูแลกีฬาฟันดาบสมัครเล่นในสหราชอาณาจักร (ซึ่งทางโรงเรียนฟันดาบแห่งประเทศอังกฤษ ที่มีส่วนกำกับดูแลฟันดาบสากลระดับอาชีพไม่ได้ก่อตั้งขึ้นในรูปแบบปัจจุบัน จนกระทั่ง ค.ศ. 1949) อย่างไรก็ตาม ข้อกำหนดสำหรับระดับสมัครเล่นในขณะนี้ได้มีการเลิกล้มไป และในระดับอาชีพที่ได้มีการอนุญาตขึ้นในสหราชอาณาจักร ดังนั้น ใน ค.ศ. 1996 จึงได้มีการเปลี่ยนชื่อเป็นสมาคมฟันดาบแห่งประเทศอังกฤษ
สมาคมฟันดาบสมัครเล่น ได้รวมบทบาททั้งโรงเรียนในประเทศแม่สำหรับประเทศอังกฤษรวมถึงโรงเรียนแห่งชาติ เพียงไม่นานภายหลังจากที่สมาคมฟันดาบแห่งประเทศอังกฤษได้รับการก่อตั้ง และแยกขึ้นมาใหม่ กีฬาฟันดาบสากลของประเทศอังกฤษ ก็ได้รับการก่อตั้งขึ้นเพื่อโรงเรียนในประเทศแม่สำหรับประเทศอังกฤษโดยเฉพาะ เมื่อเวลาผ่านไป ขอบเขตที่จัดเจนของบทบาททั้งสองก็ได้กัดกร่อนลง
อย่างไรก็ตาม การเปลี่ยนแปลงของชื่อ สมาคมฟันดาบแห่งประเทศอังกฤษ และการยอมรับในฝีมือของสมาชิกระดับอาชีพ โรงเรียนฟันดาบแห่งประเทศอังกฤษยังคงดำเนินการก่อนถึง ค.ศ. 1996 ในบทบาทของการให้บริการระบบการฝึกอบรม, การฝึกฝน และสิ่งอำนวยความสะดวกอื่นๆสำหรับผู้ฝึกสอนฟันดาบสากล
ในเดือนมกราคม ค.ศ. 2011 สมาคมฟันดาบแห่งประเทศอังกฤษได้ประกาศการสนับสนุนห้าปีด้วยข้อตกลงมูลค่า 1 ล้านปอนด์จากบีซเลย์กรุ๊ป ซึ่งเป็นผู้เชี่ยวชาญด้านประกันภัยกลุ่มลอยด์ ซึ่งบีซเลย์จะเป็นผู้สนับสนุนหลัก เช่นเดียวกันกับการเป็นผู้รับประกันอย่างเป็นทางการ ของกีฬาฟันดาบสากลประเทศอังกฤษจนถึงสิ้นปี ค.ศ. 2015 เพื่อสร้างเป็นมรดกตกทอดในสาขาการกีฬา
แอนดรู ฮอร์ตัน ซึ่งเป็นผู้บริหารระดับสูงของบีซเลย์กล่าวว่า: “กีฬาฟันดาบได้รวมความมีวินัย, ความคล่องตัว และความแม่นยำ ซึ่งคุณสมบัติเหล่านี้เป็นที่ชื่นชมจากทางบีซเลย์ นอกจากนี้ยังเป็นกีฬาที่เราสามารถทำให้เป็นผลงานที่มีความหมาย ทั้งในระดับการแข่งขันสูงสุด และผ่านทางโรงเรียนฟันดาบทั่วประเทศ”
การลงทุนดังกล่าวมีส่วนช่วยต่อกองทุนของทีมบริเตนใหญ่ (รวมถึง ความคาดหวังในกีฬาพาราลิมปิก) โดยเดอะเนชันแนลอะคาเดมีได้เพิ่มการมีส่วนร่วมในระดับชุมชนเพื่อการกีฬา, การดำเนินการกีฬาฟันดาบของอังกฤษ รวมถึงรายการเวิลด์คัพ ตลอดจนการตลาดและการอุปถัมภ์ด้านการกีฬา
สำนักงานสมาคมฟันดาบแห่งประเทศอังกฤษ ตั้งอยู่ ณ เลขที่ 1 ประตูบารอน 33-35 ถนนรอธส์ไชลด์ ลอนดอน W4 5HT โดยมีประธานคณะกรรมการบริหารปัจจุบัน คือ ปิแอร์ส มาร์ติน
เทศบาลเมืองดอนสัก
เทศบาลเมืองดอนสัก เป็นตำบลแห่งหนึ่งอยู่ในท้องที่อำเภอดอนสัก จังหวัดสุราษฎร์ธานี เนื่องจากเป็นท้องที่ที่อุดมสมบูรณ์ไปด้วยพืชพันธุ์ธัญญาหาร และแร่ธาตุ จึงมีประชากรต่างถิ่นเคลื่อนย้ายมาตั้งบ้านเรือนทำมาหากิน เช่น ทำกิจการประมง ทำสวนยางพารา สวนผลไม้ ทำให้ตำบลดอนสักมีประชากรหนาแน่น การค้าเจริญ รุ่งเรือง เศรษฐกิจโดยร่วมดีขึ้นตามดำดับ พร้อมทั้งยังเป็นที่ตั้งของส่วนราชการและสถานศึกษา ด้วยองค์ประกอบดังกล่าวในปี พ.ศ. 2542 ได้มีพระราชกฤษฎีกาจัดตั้ง เทศบาลตำบลดอนสัก ขึ้น เพื่อความสะดวกในบริหารและการปกครอง ต่อมาเมื่อวันที่ 21 กรกฎาคม พ.ศ. 2555 ได้มีประกาศกระทรวงมหาดไทยเปลี่ยนแปลงฐานะเทศบาลตำบลดอนสักเป็น เทศบาลเมืองดอนสัก
เทศบาลเมืองดอนสัก ตั้งอยู่ในท้องที่ตำบลดอนสัก อำเภอดอนสัก จังหวัดสุราษฎร์ธานี อยู่ห่างจากกรุงเทพมหานครทางรถยนต์ 690 กิโลเมตร อาณาเขต
ทิศเหนือ จดอ่าวไทย
ทิศใต้ จดตำบลปากแพรกและตำบลไชยคราม
ทิศตะวันออก จดตำบลดอนสัก
ทิศตะวันตก จดตำบลชลคราม
ลักษณะของพื้นที่เป็นที่ราบเชิงเขา มีภูเขา ภายในบริเวณเขตเทศบาล มีลำห้วยหลายแห่งและมีลำคลองดอนสักกว้างไหลผ่านกลางตัวเมืองจากทิศตะวันตกไปสู่ทิศตะวันออก พื้นที่ทั่วไปเป็นที่ราบ ส่วนที่ราบสูงมีเพียงเล็กน้อย
พื้นที่ของเขตเทศบาลเมืองดอนสัก ตั้งอยู่ทางทิศตะวันออกของตัวจังหวัดสุราษฏร์ธานี ได้รับอิทธิพลจากลมสรสุมตะวันออกเฉียงเหนือที่พัดผ่านอ่าวไทย และมรสุมตะวันตกเฉียงใต้ จากมหาสมุทรอินเดีย จึงทำให้มีช่วงฤดูฝนที่ยาวนาน ระหว่างเดือนพฤษภาคม ถึง เดือนมกราคม
เทศบาลเมืองดอนสัก มีความสะดวกในการคมนาคมขนส่งติดต่อทั้งภายในเขตเทศบาลและตำบลใกล้เคียง ตลอดจนอำเภอและจังหวัดอื่น ๆ โดยทางรถยนต์และทางเรือ
ทางรถยนต์ โดยทางหลวงแผ่นดินหมายเลข 4142 ไปอำเภอเมืองสุราษฎร์ธานี อำเภอขนอม 
ทางเรือ ในเขตเทศบาลเรือโดยสารและมีสถานีรับ – ส่ง ผู้โดยสารถึง 2 สถานี คือ ท่าเรือเฟอร์รี่และท่าเรือซีทรานเฟอร์รี่
วิทยา ผิวผ่อง
วิทยา ผิวผ่อง สมาชิก สภานิติบัญญัติแห่งชาติ (ประเทศไทย) อดีตกรรมการผู้ช่วยรัฐมนตรี รัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) อดีตผู้ว่าราชการจังหวัดพระนครศรีอยุธยา ผู้ได้รับพระบรมราชวโรกาสเข้าเฝ้าทูลละอองธุลีพระบาทพระบาทสมเด็จพระปรมินทรมหาภูมิพลอดุลยเดช ณ ทุ่งมะขามหย่อง ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา และ เจ้าหน้าที่กองอาสารักษาดินแดนยศนายกองเอก
นายวิทยา เกิดเมื่อวันเสาร์ที่ 21 พฤศจิกายน พ.ศ. 2496 ณ จังหวัดนครสรรค์ เป็นบุตรนายวิชัย กับนางจำเนียร ผิวผ่อง มีพี่น้องร่วมกัน 4 คน คือ
จบการศึกษามัธยมศึกษาตอนปลาย จากโรงเรียนอำนวยศิลป์ พระนคร หลังจากจบการศึกษาในระดับ ได้เข้ารับการศึกษาต่อในระดับปริญญาตรีและปริญญาโทจากคณะรัฐศาสตร จุฬาลงกรณ์มหาวิทยาลัย
ชีวิตส่วนตัวได้สมรสกับนางวาสินี ผิวผ่อง มีบุตรด้วยกัน 1 คน
นานยวิทยา เข้ารับราชการในตำแหน่งเจ้าพนักงานปกครองชั้นตรี หลังจากนั้นได้เจริญในหน้าที่การงานเรื่อยมา จนในปี พ.ศ. 2533 ได้รับแต่งตั้งเป็นนายอำเภอพระสมุทรเจดีย์ จังหวัดสมุทรปราการ ต่อมาในปี พ.ศ. 2536 เป็นนายอำเภอเมืองสมุทรปราการ จังหวัดสมุทรปราการ ปี พ.ศ. 2538 เป็นผู้อำนวยการส่วนระบบการปกครองท้องถิ่น สำนักบริหารการปกครองท้องที่ กรมการปกครอง ปี พ.ศ. 2539 เป็นผู้อำนวยการกองป้องกันฝ่ายพลเรือน กรมการปกครอง และปีต่อมาโอนย้ายมาเป็นผู้อำนวยการกองการเจ้าหน้าที่ สำนักงานปลัดกระทรวงมหาดไทย
กระทั่งในปี พ.ศ. 2541 ได้รับแต่งตั้งเป็นรองผู้ว่าราชการจังหวัดนครสวรรค์ ปี 2542 รองผู้ว่าราชการจังหวัดสมุทรปราการ ไดรับพระราชทานยศ กองอาสารักษาดินแดน เมื่อวันที่ 21 กรกฎาคม พ.ศ. 2542เป็น นายกองเอก
ปี 2544 รองผู้ว่าราชการจังหวัดนครสวรรค์ และในปี พ.ศ. 2549 ได้รับแต่งตั้งเป็นผู้ตรวจราชการกระทรวงมหาดไทย และในปีเดียวกันได้รับแต่งตั้งให้ดำรงตำแหน่งผู้ว่าราชการจังหวัดกำแพงเพชร
ในปี พ.ศ. 2551 เป็นผู้ว่าราชการจังหวัดสกลนคร ปีถัดมาเป็นผู้ว่าราชการจังหวัดพระนครศรีอยุธยา จนเกษียณอายุราชการในปี พ.ศ. 2557
ในปี พ.ศ. 2559 ได้รับแต่งตั้งเป็นสมาชิกสภานิติบัญญัติแห่งชาติ และได้รับแต่งตั้งเป็นกรรมการผู้ช่วยรัฐมนตรี กระทรวงเกษตรและสหกรณ์การเกษตร
ทีมพากย์พันธมิตร
พันธมิตร เป็นกลุ่มนักพากย์ชาวไทย มีหัวหน้า คือ ปริภัณฑ์ วัชรานนท์ พากย์ภาพยนตร์ไทยจนถึงหนังแผ่น ทั้งหนังฝรั่ง จีน อินเดีย เกาหลี ญี่ปุ่น เอกลักษณ์ของพันธมิตรคือสโลแกน "ให้เสียงภาษาไทยโดย พันธมิตร" และมุกตลกที่นำเหตุการณ์ปัจจุบันมาเติมแต่งบทพูดอย่างสนุกสนาน ผ่านเอกลักษณ์สียงพากย์ที่สร้างเสน่ห์ให้แก่ตัวละคร
กลุ่มพันธมิตรก่อตั้งเมื่อ พ.ศ. 2538 โดย ปริภัณฑ์ วัชรานนท์ แต่ชื่อพันธมิตรเริ่มคิดมาตั้งแต่ พ.ศ. 2535 ในขณะที่เขาทำงานพากย์ที่ช่อง 3 อยู่ พร้อมหานักพากย์จากที่อื่นมาร่วมด้วย มีความหมายคือ "เราจะไม่เป็นศัตรูกับใคร" เริ่มมีผลงานสร้างชื่อคือ ฟงอวิ๋น ขี่พายุทะลุฟ้า (The Storm Riders) ผลงานสร้างชื่อต่อมา เช่น นักเตะเสี้ยวลิ้มยี่ และ คนเล็กหมัดเทวดา พันธมิตรเป็นที่รู้จักในการพากย์ภาพยนตร์ตลก โดยนำมุกจากกระแสดังจากต่าง ๆ และเหตุการณ์ปัจจุบัน มาใช้ในบทพากย์ ในช่วงแรกเคยนำภาพยนตร์ที่ไม่ใช่ตลกมาใส่มุกตลกด้วย ตัวอย่างเรื่อง เกมนรก โรงเรียนพันธุ์โหด ซึ่งเป็นภาพยนตร์ระทึกขวัญ ฉายเมื่อ พ.ศ. 2543 แต่ช่วงหลังไม่ใส่มุกตลกแก่ภาพยนตร์ที่ไม่ใช่แนวตลกอีกต่อไป ซีรีส์และภาพยนตร์ดรามาจะเน้นการพากย์ที่จริงจังมากขึ้น แสดงอารมณ์ของตัวละครเป็นหลัก
ควอนตัมดอทโซลาร์เซลล์
ควอนตัมดอทโซลาร์เซลล์ () เป็นพัฒนาการใหม่ในการวิจัยเซลล์แสงอาทิตย์ที่ใช้จุดควอนตัมเป็นวัสดุไฟฟ้าโซลาร์เซลล์ เมื่อเทียบกับวัสดุส่วนใหญ่ที่รู้จักกันดีอย่างเช่นซิลิคอน, คอปเปอร์ อินเดียม แกลเลียม เซเลไนด์ (copper indium gallium selenide) (CIGS) หรือ CdTe ควอนตัมดอทมีแถบช่องว่าง (bandgaps) ที่มีไว้สำหรับปรับแต่งในหลากหลายช่วงกว้างของระดับพลังงานโดยการเปลี่ยนแปลงขนาดของควอนตัมดอท ซึ่งเป็นไปในทางตรงกันข้ามกับกลุ่มวัสดุที่แถบช่องว่างได้ถูกกำหนดโดยการเลือกองค์ประกอบของวัสดุ คุณสมบัตินี้จะทำให้ควอนตัมดอทน่าสนใจสำหรับโซลาร์เซลล์แบบหลายรอยต่อ (multi-junction solar cells), เมื่อความหลากหลายของระดับพลังงานที่แตกต่างกันถูกนำมาใช้เพื่อแยกพลังงานได้มากขึ้นจากสเปกตรัมแสงอาทิตย์
ประโยชน์ที่อาจเกิดขึ้นจากวิธีการควอนตัมดอทได้นำไปสู่​​การวิจัยอย่างกว้างขวางในภาคสนาม ตัวอย่างแรกที่นำมาใช้คือ ในกระบวนการปลูกฟิลม์บางให้แก่ชั้นผลึกเดี่ยวที่เป็นฐานด้วยลำโมเลกุลแบบเอพพิแท็กซี่ (molecular beam epitaxy)
ศิริโรจน์ รัฐประเสริฐ
ดร. ศิริโรจน์ รัฐประเสริฐ เกิดวันที่ 8 พฤศจิกายน พ.ศ. 2518 เป็นนักกีฬาฟันดาบสากลชาวไทย เขาเข้าร่วมในการแข่งขันเอเป้ประเภทบุคคล ในโอลิมปิกฤดูร้อน 2004
ศิริโรจน์ รัฐประเสริฐ สำเร็จการศึกษาจากคณะนิติศาสตร์ จุฬาลงกรณ์มหาวิทยาลัย และใน พ.ศ. 2542 ศิริโรจน์ได้เป็นตัวแทนจากมหาวิทยาลัยมหิดล เข้าแข่งขันดาบสากลในกีฬามหาวิทยาลัยแห่งประเทศไทย ครั้งที่ 26 ซึ่งจัดขึ้นที่มหาวิทยาลัยเกษตรศาสตร์ ที่ซึ่งเขาได้รับเลือกเป็นนักกีฬายอดเยี่ยม รวมถึงในเดือนสิงหาคม พ.ศ. 2547 ศิริโรจน์ รัฐประเสริฐ และ วีระเดช โคธนี่ ได้เข้าแข่งขันกีฬาฟันดาบให้แก่ทีมชาติไทย ในโอลิมปิกฤดูร้อน 2004 นอกจากนี้ ใน พ.ศ. 2548 เขายังเป็นผู้ได้รับเหรียญทองจากการแข่งขันฟันดาบสากลเอเป้บุคคลชาย ในการแข่งขันซีเกมส์ 2005 ซึ่งจัดขึ้นที่ประเทศฟิลิปปินส์ ที่ซึ่งเขาเป็นฝ่ายชนะ โด ฮุย ครวง นักฟันดาบจากประเทศเวียดนาม
วันที่ 27 พฤศจิกายน พ.ศ. 2551 ศิริโรจน์เข้าแข่งขันรายการการแข่งขันฟันดาบชิงชนะเลิศแห่งประเทศไทย ประจำปี 2551 ชิงถ้วยพระราชทานสมเด็จพระบรมโอรสาธิราส สยามมกุฎราชกุมาร โดยศิริโรจน์เป็นผู้ชนะการแข่งขันเอเป้ จากการเป็นฝ่ายชนะ สุพจน์ ชวาลานฤมิตร ซึ่งเป็นนักกีฬาฟันดาบจากมหาวิทยาลัยเกษตรศาสตร์ ด้วยคะแนน 15-9 ศิริโรจน์ รัฐประเสริฐ เป็นตัวแทนทีมกรุงเทพมหานคร ร่วมกับ ปัณถวิทย์ ฉ่ำ​เจริญ, สุพจน์ ชวาลานฤมิต และ ​โอฬาร ​เกษมสุข เข้าแข่งขันในรายการ กีฬาแห่งชาติ ครั้งที่ 39 ที่ซึ่งทีมของเขาเป็นฝ่ายชนะรางวัลเหรียญทองในประเภทเอเป้ทีมชาย และในวันที่ 6 กันยายน พ.ศ. 2554 ดร. ศิริโรจน์ รัฐประเสริฐ เข้าแข่งขันให้แก่มหาวิทยาลัยศรีปทุม ในรายการชิงชนะเลิศแห่งประเทศไทย ประจำปี 2554 ประเภทเอเป้บุคคลชาย ซึ่งเขาได้อันดับที่ 11
นกกินปลี
นกกินปลี () เป็นวงศ์ของนกเกาะคอนขนาดเล็ก ใช้ชื่อวิทยาศาสตร์ว่า Nectariniidae
เป็นนกขนาดเล็ก มีความยาวเต็มที่ประมาณ 10-15 เซนติเมตร มีจุดเด่น คือ มีจะงอยปากยาวโค้ง ที่ภายในกลวงเป็นท่อ และมีลิ้นขนาดยาวอยู่ในนั้น ใช้สำหรับดูดกินน้ำต้อยจากดอกไม้เป็นอาหารหลัก บางครั้งอาจจะกินแมลงด้วย และนำไปเลี้ยงดูลูกอ่อน สามารถบินได้ด้วยความรวดเร็ว จึงมีลักษณะคล้ายกับนกฮัมมิ่งเบิร์ด (Trochilidae) ที่พบในทวีปอเมริกา
เป็นนกที่มีสีสันสวยงาม ตัวผู้จะมีสีสวยและขนาดตัวใหญ่กว่าตัวเมีย พยกระจายพันธุ์ในซีกโลกที่เรียกว่า โลกเก่า คือ ทวีปยุโรป, แอฟริกา, เอเชีย และออสเตรเลีย รังทำด้วยเปลือกไม้และใบไม้แขวนห้อยอยู่ปลายกิ่งไม้ ดูรุงรังคล้ายถุงขยะ บางครั้งอาจเข้ามาทำรังในชายคาบ้านของมนุษย์ ตัวเมียเป็นฝ่ายกกไข่และดูแลลูก ขณะที่ตัวผู้จะเป็นดูแลอยู่ข้างนอกและหาอาหารมาป้อนให้
พบทั้งหมด 132 ชนิด ใน 13 สกุล (บางข้อมูลจัดให้มี 8 สกุล) พบในประเทศไทยได้ 22 ชนิด เช่น นกกินปลีอกเหลือง ("Cinnyris jugularis"), นกกินปลีดำม่วง ("C. asiaticus") เป็นต้น
เจ้าอุปราช (บุญทวงษ์)
เจ้าอุปราช (บุญทวงษ์) [บุน-ทะ-วง] หรือ เจ้าอุปราช (บุญทวงษ์ ณ เชียงใหม่) เป็นเจ้าอุปราชนครเชียงใหม่ในรัชสมัยพระเจ้าอินทวิชยานนท์ เจ้าผู้ครองนครเชียงใหม่องค์ที่ 7
เขาเป็นเจ้าอุปราชที่มีบทบาทสูงเทียบเจ้าผู้ครองนครเชียงใหม่ เพราะสามารถยกเลิกคำสั่งของเจ้าผู้ครองนครเชียงใหม่ได้ จนมีการกล่าวว่าหากเจ้าอุปราช (บุญทวงษ์) ยังมีพระชนม์อยู่ การแทรกแซงจากสยามจะกระทำได้ยากยิ่ง
เจ้าบุญทวงษ์ เป็นโอรสในพระยาราชวงศ์ (มหาพรหมคำคง) กับแม่เจ้าคำหล้า และมีศักดิ์เป็นหลานของพระยาคำฟั่น เจ้าผู้ครองนครเชียงใหม่ องค์ที่ 3 มีราชอนุชาและราชขนิษฐา ร่วมราชบิดา 16 พระองค์ มีพระนามตามลำดับ ดังนี้เจ้าบุญทวงษ์ สมรสกับเจ้าฟองแก้ว มีโอรส 4 พระองค์ คือ
เจ้าบุญทวงษ์ มีบทบาทในการช่วยพระเชษฐาปฏิบัติพระภารกิจเมื่อครั้งยังมิได้ดำรงตำแหน่งเจ้าผู้ครองนครเชียงใหม่ กระทั่งในปี พ.ศ. 2416 พระเจ้าอินทวิชยานนท์ ได้รับโปรดเกล้าฯ แต่งตั้งเป็นเจ้าผู้ครองนครเชียงใหม่ ต่อมาเจ้าหลวงได้มอบหมายให้เจ้าบุญทวงษ์ นำเครื่องบรรณาการไปถวายที่สยาม จึงได้รับพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว โปรดเกล้าฯ แต่งตั้งเป็น "เจ้าอุปราช" ในปี พ.ศ. 2416 ภายหลังจากที่พระเจ้าอินทวิชยานนท์ ได้รับโปรดเกล้าฯ เป็นเจ้าหลวงแล้ว 6 เดือน
ในตำแหน่งเจ้าอุปราชนั้น เจ้าบุญทวงษ์ ได้ปฏิบัติหน้าที่เสมือนเป็นเจ้าหลวงองค์ที่ 2 ปฏิบัติหน้าที่แม่ทัพในยามสงคราม เป็นผู้อำนวยการรักษาความสงบในอาณาจักรยามสงบ และเป็นหัวหน้าคณะลูกขุนตุลาการพิจารณาโทษ
เจ้าอุปราชบุญทวงษ์ ถึงแก่กรรมในปี พ.ศ. 2425
เสน่ห์ เชาว์สุรินทร์
เสน่ห์ เชาว์สุรินทร์ (26 มกราคม พ.ศ. 2495 — ) เป็นนักฟันดาบสากลชาวไทย ผู้ซึ่งเข้าแข่งขันทั้งประเภทบุคคลและประเภททีม ในรายการเอเป้ที่โอลิมปิกฤดูร้อน 1976 และเคยดำรงตำแหน่งที่ปรึกษา 11 ของบริษัท ท่าอากาศยานไทย จำกัด (มหาชน)
เสน่ห์ เชาว์สุรินทร์ ได้เข้าแข่งขันฟันดาบสากลเอเป้ทั้งในประเภทบุคคลและประเภททีม ในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์ และ สุทธิพงษ์ สันติเทวกุล
ในเดือนกันยายน พ.ศ. 2550 เสน่ห์ เชาว์สุรินทร์ ซึ่งดำรงตำแหน่งรองกรรมการผู้อำนวยการใหญ่ (สายงานอำนวยการ) ได้เป็นหนึ่งในผู้ทำการสมัครชิงตำแหน่งกรรมการผู้อำนวยการใหญ่ บริษัท ท่าอากาศยานไทย จำกัด (มหาชน) โดยทางเว็บไซต์"สยามธุรกิจ" กล่าวถึงเขาว่า เป็นผู้มีความใจเย็น สุขุมรอบคอม มีวิสัยทัศน์ รวมถึงเป็นนายกสโมสรการท่าอากาศยานแห่งประเทศไทยมา 2 สมัย
ส่วนในปี พ.ศ. 2552 เสน่ห์ เชาว์สุรินทร์ ได้ทำหน้าที่เป็นหัวหน้าคณะทำงานในการศึกษาแนวทางการฟื้นฟูให้แก่ท่าอากาศยานไทย เนื่องจากความไม่สงบทางการเมือง และเดือนตุลาคม ของปีเดียวกันนี้ เขาได้มีส่วนต่อการวางแผนดำเนินงานในส่วนภูมิภาคให้แก่บริษัท ใน พ.ศ. 2553 เสน่ห์ เชาว์สุรินทร์ ได้ทำหน้าที่เป็นตัวแทนจากท่าอากาศยานไทย โดยเป็นประธานในการพิจารณาเจรจาต่อยูเอชกรุ๊ป เพื่อขอปรับแก้สัญญาว่าจ้าง ที่ซึ่งเขาได้ลาออกจากตำแหน่งกรรมการโรงแรมท่าอากาศยานสุวรรณภูมิ
เสน่ห์ เชาว์สุรินทร์ เกษียณอายุราชการใน พ.ศ. 2555 โดยมีงาน​เลี้ยง​เกษียณอายุราช​การ​ที่จังหวัดเชียงใหม่ ตำแหน่งสุดท้ายที่เขาดำรงก่อนเกษียณคือ ที่ปรึกษาระดับ 11 ซึ่งมี ม.ล.ปนัดดา ดิศกุล ผู้ว่าราชการจังหวัดเชียงใหม่เป็นประธาน
เออเรบรู
เออเรบรู () เป็นเมืองเอกของมณฑลเออเรบรู ประเทศสวีเดน มีประชากร 107,038 คน ในปี ค.ศ. 2010 ตั้งอยู่บนฝั่งตะวันออกของทะเลสาบเยลมาเรน เป็นสถานที่มีการประชุมครั้งสำคัญหลายครั้ง รวมทั้งการประชุมแห่งชาติใน ค.ศ. 1810 ซึ่งเป็นการรับเลือกมกุฎราชกุมารแห่งสวีเดน ซึ่งต่อมาภายหลังได้ครองราชย์เป็นพระเจ้าชาร์ลที่ 14
เยลมาเรน
ทะเลสาบเยลมาเรน () เป็นทะเลสาบใหญ่เป็นอันดับ 4 ของประเทศสวีเดน ตั้งอยู่ติดกับทะเลสาบเมลาเรน สามารถเชื่อมต่อกับกรุงสตอกโฮล์มผ่านทางคลองเยลมาเร ทะเลสาบมีความยาว 63 กม. กว้างราว 20 กม. มีความลึกเฉลี่ย 6 เมตร มีพื้นผิว 485 กม² มีเมืองเออเรบรูตั้งอยู่ริมฝั่ง มีงานเทศกาลดนตรีจัดใกล้ทะเลสาบหลายเทศกาล
ศรานุวัฒน์ นุศราสตร์สังข์
ศรานุวัฒน์ นุศราสตร์สังข์ เกิดที่จังหวัดร้อยเอ็ด เริ่มต้นสายฟุตบอลอาชีพจากผลผลิต Academy ชลบุรีเอฟซี ของโรงเรียนอัสสัมชันศรีราชา ปี 2522 (ทีมเยาวชนชลบุรี เอฟซี U18) รุ่นเดี่ยวกับ พิภพ อ่อนโม้, จักรพันธ์ ปั่นปี, อภิชาติ ยนไธสง, สุจินต์ นาคนายม, ศรานุวัฒน์ นุศาสตร์สังข์, ชวฤทธิ์ เขียวชอุ่ม, นิติพงษ์ ไสยสิทธิ์
วัดป่าอนาลโย
วัดป่าอนาลโย (อังกฤษ:Wat Pah Analayo) เป็นวัดไทยสังกัดธรรมยุติกนิกายในประเทศเยอรมนี จดทะเบียนสมาคมในประเทศเยอรมันโดยใช้ชื่อ Buddhistischer Verein NRW e.V.ตั้งขึ้นเพื่อให้พุทธศาสนิกชนในเยอรมันทั้งชาวไทยและชาติต่าง ๆ ที่สนใจในพระพุทธศาสนาในประเทศเยอรมนีได้มีโอากาสเข้ามาศึกษาพระพุทธศาสนา
วัดป่าอนาลโย ตั้งอยู่ที่ ถนนอิมโบเด้นเลขที่ 13 รหัสไปรษณีย์ 51570 เมืองวินเด็ค ประเทศเยอรมนี ()
วัดป่าอนาลโยถือว่าเป็นวัดไทยสังกัดธรรมยุติกนิกาย ที่ที่ชื่อว่าเก่าแก่ของประเทศเยอรมัน โดยการบุกเบิกโดยท่านพระอาจารย์ชัชวาลย์ สุภทฺโท ซึ่งปัจจุบันก็คือเจ้าอาวาสแห่งนี้ โดยเริ่มตั้งแต่ ปี พ.ศ.2532 โดยการเดินทางมาประเทศเยอรมนีเพื่อมาเยี่ยมพี่สาวแต่อยู่ได้ไม่นานเพราะปัญหาเรื่องวีซ่า ภายหลังพุทธศาสนิกชนชาวไทยได้นิมนต์ท่านมาประเทศเยอรมนีอีกครั้งที่กรุงเบอร์ลินในปี พ.ศ. 2535 และได้จำพรรษาที่เมืองฮัมบูร์ก และในปีต่อมาท่านก็ได้รับนิมนต์ให้มาจำพรรษาที่เมืองดอร์ทมุนด์ พุทธศานิชกที่เมืองดอร์ทมุนด์ให้ความสนใจในพุทธศาสนาและอยากให้ท่านสร้างวัดขึ้นที่เมืองนี้ จึงเริ่มตั้งสมาคมพุทธในแคว้นนอร์ทไรน์เวสฟาเล่น (Buddhistischer Verein NRW e.V.) เลขทะเบียนสมาคมที่ VR.4416 เพื่อให้การตั้งวัดถูกต้องตามกฎหมายของประเทศเยอรมนี หลังจากนั้นท่านได้เช่าบ้านอยู่ชั่วคราวเพื่อเก็บเงินสะสมซื้อที่ดินสร้างวัดและ ในปี พ.ศ.2545 ท่านได้เก็บรวมรวมเงินได้จำนวนหนึ่งและได้ซื้อที่เพื่อสร้างวัดที่เมืองวินเด็คโดยซื้อที่ดินได้ 2 แปลงประมาณ 1 ไร่ และที่ดินสำหรับบริเวณสวน 1 แปลง 2 ไร่ รวมที่ดินทั้งหมดประมาณ 3 ไร่ และในวันที่ 9 ตุลาคม พ.ศ.2546 ทำพิธีวางศิลาฤกษ์เพื่อปลูกสร้างตัวอาคาร หลังจากนั้น 1 ปี เริ่มการก่อสร้างตัวอาคารซึ่งเป็นอาคารอนกประสงค์ 2 ชั้น พื้นที่ใช้สอยประมาณ 282 ตรม.แล้วเสร็จในปี พ.ศ. 2548 และในวันที่ 13 พฤษภาคม พ.ศ.2550 ได้จัดพิธีผูกพัทธสีมาฝั่งลูกนิมิตโดยมีพระธรรมเมธาจารย์ (อิ่ม อรินฺทโม) วัดโสมนัสราชวรวิหาร ให้ความอนุเคราะห์ เรื่องการจัดงานผูกพัทธสีมาฝังลูกนิมิต งานนี้ถือว่าเป็นครั้งแรกที่มีขึ้นในประเทศสหพันธ์สาธารณรัฐเยอรมนี โดยมีสมเด็จพระวันรัต (จุนท์ พฺรหฺมคุตฺโต) วัดบวรนิเวศราชวรวิหาร ขณะดำรงสมณศักดิ์ที่พระพรหมมุนี เป็นประธาน
กอดคอกันไว้ อย่าให้ใครเจาะกะโหลก
กอดคอกันไว้ อย่าให้ใครเจาะกะโหลก (; จีนตัวเต็ม: 喋血街头; จีนตัวย่อ: 喋血街頭; พินอิน: "diéxuè jiētóu") ภาพยนตร์แอ็คชั่นสัญชาติฮ่องกง ในปี ค.ศ. 1990
ฮ่องกง ในปี ค.ศ. 1967 ท่ามกลางความผันผวนของการเมือง เบน, แฟรงก์ และพอล ชายหนุ่ม 3 คนเป็นเพื่อนรักกัน มาวันหนึ่งเบนกำลังจะแต่งงานกับ เจน แฟนสาว แฟรงก์จึงบากหน้าไปขอยืมเงินจาก ริงโก้ แต่ถูกริงโก้กับพวกทำร้ายจนได้รับบาดเจ็บ ขณะในงานแต่งที่ฝนกำลังตกหนัก แฟรงก์กลับมาพร้อมด้วยร่างกายที่บาดเจ็บ เมื่อเบนทราบความจริงจึงกลับไปล้างแค้นริงโก้กับพวก พร้อมแฟรงก์ ทั้ง 2 ได้ฆ่าริงโก้ตาย ตำรวจจึงตามล่าตัวอย่างหนัก ทั้ง 3 จึงต้องหนีไปเวียดนาม
ทั้ง 3 ไปที่ไซง่อน เพื่อส่งของให้กับ อาหลง มาเฟียฮ่องกงที่นั่น ทันทีที่มาถึงก็พบกับสภาพอันโหดร้ายของสงครามเวียดนามทันที เมื่อทหารสามารถยิงใครก็ได้ถ้าหากมีปืน นั่นทำให้เบนเปลี่ยนไป และพบกับ ลุค เพื่อนรุ่นพี่ที่นั่น อาหลงทำธุรกิจเถื่อนทุกอย่าง และเลี้ยง แซลลี่ นักร้องสาวชื่อดังเอาไว้เป็นโสเภณีหาเงินให้ ลุค, เบน และแฟรงก์ ต้องการจะช่วยแซลลี่ ส่วนพอลต้องการทองของอาหลง ทั้งหมดจึงยิงอย่างระห่ำกับอาหลงและลูกน้อง จนฆ่าตายได้หมด พอลสามารถเอาทองของอาหลงมาได้ แต่แซลลี่ถูกยิงได้รับบาดเจ็บ ขณะที่หนีไปต้องพบกับทหารเวียดนามพรรคพวกของอาหลงตามล่า ขณะเดียวกับพวกเวียดกงก็กำลังบุก ทั้งหมดจึงต้องยิงสู้กับทั้งเวียดนาม และเวียดกง ที่สุดแซลลี่ก็ต้องตาย ขณะที่พอลห่วงแต่ทองของตัวเองเท่านั้น ทั้งหมดถูกเวียดกงจับเป็นตัวประกัน แม้จะหนีออกมาได้ เพราะทหารอเมริกันบุกถล่ม แฟรงก์ถูกยิงได้รับบาดเจ็บ ขณะที่ซ่อนในพงหญ้าพร้อมกับเบน พอลจึงยิงเข้าที่หัวของแฟรงก์ไม่ให้ร้อง และหนีไปได้
ที่สุด แม้จะรอดมาได้ แต่แฟรงก์ก็ต้องกลายเป็นคนเสียสติ อยู่กินอย่างสุนัขข้างถนน ยังชีพอยู่ได้ด้วยการรับจ้างฆ่าคนไปวัน ๆ เบนทนเห็นสภาพของเพื่อนรักไม่ไหว จึงปลิดชีวิตแฟรงก์เสีย เมื่อกลับไปฮ่องกง พอลได้ขึ้นเป็นใหญ่ในองค์กรมาเฟีย เบนเอาหัวกะโหลกของแฟรงก์ที่มีกระสุนฝังอยู่ในหัวกลับมาเพื่อล้างแค้นให้แฟรงก์"Bullet in the Head" เป็นภาพยนตร์จากการกำกับของจอห์น วู ที่โด่งดังมาจากผลงานประเภทเดียวกันมาก่อนหน้านี้จาก "A Better Tomorrow" ในปี ค.ศ. 1986 ที่ประสบความสำเร็จจนมีภาคต่อตามมาด้วยกันอีก 2 ภาค แม้ในภาคสุดท้าย จอห์น วู จะไม่ได้กำกับเอง เพราะผิดใจกับฉีเคอะ ผู้อำนวยการสร้าง ฉะนั้น ในเรื่องนี้จอห์น วู จึงรับหน้าที่ทั้งกำกับและอำนวยการสร้างเอง
ซึ่งภาพยนตร์เรื่องนี้ดำเนินไปท่ามกลางความโหดร้ายของสงครามเวียดนามและค่ายเถื่อนของเวียดกง โดยบทภาพยนตร์นั้นได้รับแรงบันดาลใจมาจากเรื่อง "Blood Brothers" ของจางเชอะ นอกจากนี้แล้วยังถือเป็นผลงานที่ถูกอ้างอิงถึงใน "The Warlords" ของปีเตอร์ ชาน ในเวลาต่อมาอีก 20 ปีด้วย
โดยถ่ายทำฉากสงครามเวียดนามที่ประเทศไทย มีนักแสดงชาวไทย คือ โกวิท วัฒนกุล ร่วมแสดงด้วยในบทประกอบ คือ ทหารเวียดนาม นอกจากนี้แล้ว จาง เซี๊ยะโหย่ว ยังได้รับรางวัลนักแสดงประกอบชายยอดเยี่ยมอีกด้วย
สายฟ้ากับสมหวัง
สายฟ้ากับสมหวัง หรือ หงส์ฟ้ากับสมหวัง เป็นละครโทรทัศน์แนว โรแมนติก-คอมเมดี้ ผลิตโดยบริษัท เอ็กแซ็กท์ และ ซีเนริโอ จำกัด ผลงานบทประพันธ์ของ กษิดินทร์ แสงวงศ์ และ สุรินทร์ รุ่งสว่าง ออกอากาศครั้งแรกในปี พ.ศ. 2544 ทางสถานีโทรทัศน์สีกองทัพบกช่อง 7
ในปี พ.ศ. 2555 ได้นำกลับมาสร้างใหม่โดยมีการเปลี่ยนแปลงตัวละครรวมไปถึงสลับเพศของตัวละครหลักจากชายเป็นหญิง โดยเนื้อเรื่องดัดแปลงมาจากละครโทรทัศน์หงส์ฟ้ากับสมหวังที่ออกอากาศเมื่อปี พ.ศ. 2544 ซึ่งผลิตโดยบริษัทเอ็กแซ็กท์เช่นกัน บทโทรทัศน์โดย พัณณิฏานันทณ์ ศิริเลิศ กำกับการแสดงโดย บรรเจิด พุทธโศภิษฐ์ นำแสดงโดย ภูธเนศ หงษ์มานพ, เปาวลี พรพิมล, ณัฐชา จันทพันธ์, ศิริพิชยา วิสิฐไวทยากุล, ไอยวริญท์ โอสถานนท์, พงษ์พันธ์ เพชรบัณฑูร และพิเชษฐ์ไชย ผลดี
สายฟ้ากับสมหวังออกอากาศทุกวันจันทร์-พฤหัสบดี ออกอากาศวันแรกวันที่ 12 กันยายน พ.ศ. 2555 จนถึงวันที่ 29 ตุลาคม พ.ศ. 2555 ทางสถานีวิทยุโทรทัศน์กองทัพบกช่อง 5 เวลา 20.25 - 21.25 น.
สมหวัง ช่างตัดเสื้อของร้านชวนชมภูษา ผู้เป็นพยานในคดีฆาตกรรมของคุณนายศรีสมร ซึ่งถูกฆาตกรรมโดย แดน มโนรม ซึ่งถูกจ้างวานโดย ยอดชาย สามีรุ่นน้องของคุณนายศรีสมร เพื่อหวังที่จะฮุบสมบัติ
แดน มโนรม พยายามฆ่าปิดปากสมหวังแต่ไม่สำเร็จ และสมหวังก็หันไปพึ่งตำรวจและเข้าร่วมโปรแกรมพิทักษ์พยาน ซึ่งทางตำรวจก็ได้ส่งสมหวังให้ไปซ่อนตัวอยู่ในวงดนตรี ชูชนะ วทัญญู โดยมีจ่ากุหลาบคอยคุ้มกันอยู่ด้วย
ในเวลาต่อมา เมื่อ จอมขวัญ วทัญญู นักร้องนำของวงดนตรีได้ลาออกจากวงอย่างกะทันหัน สมหวังที่มีพรสวรรค์ด้านการร้องเพลง จึงถูกผลักดันให้ขึ้นเป็นนักร้องนำคนใหม่ของวง ชูชนะ วทัญญู
เมื่อสมหวังก้าวขึ้นเป็นนักร้องนำ ทำให้ตกอยู่ในสถานะความเสี่ยงที่จะถูกเปิดเผยตัวจริงต่อสาธารณชน ซ้ำร้ายยังต้องคอยหลบ แดน มโนรม ที่กำลังตามฆ่าปิดปากอยู่อีกด้วย
ข้อมูลจากเว็บไซต์พันทิป
อลิส ทอย
อลีสญาฌ์ ทอย หรือ อลิส ทอย (1 มิถุนายน พ.ศ. 2534 — ) ลูกครึ่งไทย-ฮ่องกง เป็นบุตรสาวคนโตของครอบครัว ”ทอย” มีน้อง 2 คน ได้แก่ สมิทธ์ ทอยและอมิตา ทอย เริ่มเข้าวงการจากการประกวด S’Club Talented Boys and Girl 2008 และมีผลงานทั้งถ่ายแบบ เอ็มวี โฆษณา และอื่นๆ ร่วมไปถึงภาพยนตร์เรื่อง “หลุดสี่หลุด” และ “เพื่อนไม่เก่า” จากนั้นได้ตำแหน่งผู้ชนะจากรายการ “The Hunt (ถ้าใช่ ได้เกิด)” ของจีเอ็มเอ็มทีวี และได้เป็นพิธีกรในช่องแบงแชนแนลจนถึงปัจจุบัน
เจ้าราชบุตร (น้อยดาวแก้ว)
เจ้าราชบุตรดาวแก้ว หรือ เจ้าน้อยดาวแก้ว (พ.ศ. 2409- พ.ศ. 2444) เป็นราชบุตรในเจ้าหลวงดาราดิเรกรัตน์ไพโรจน์ เจ้าผู้ครองนครลำพูน องค์ที่ 7 กับแม่เจ้าบุเทวี
เจ้าน้อยดาวแก้ว เป็นราชบุตรองค์ที่ 7 ในเจ้าหลวงดาราดิเรกรัตน์ไพโรจน์ เจ้าผู้ครองนครลำพูน กับแม่เจ้าบุ เกิดเมื่อปี พ.ศ. 2409 เมื่อเยาว์วัยได้บรรพชาเป็นสามเณร และเข้าศึกษาที่วัดพระเจดีย์หลวง จนสำเร็จการศึกษาจึงได้ลาสิกขาออกมาอาศัยอยู่กับเจ้าบิดา
เจ้าน้อยดาวแก้ว ได้เข้ารับราชการเป็นเสมียนคลัง เมื่อปี พ.ศ. 2422 และในปี พ.ศ. 2430 ได้ไปรับราชการเป็นข้าหลวงกองแผน ไปตรวจเขตแดน หลังจากกลับจากตรวจเขตแดนก็ได้ลาออกจากหน้าที่ราชการ และในปี พ.ศ. 2436 ได้รับพระราชทานสัญญาบัตรเป็น "เจ้าราชบุตร" ชื่อว่า "เจ้าราชบุตรดาวแก้ว" และได้รับพระราชทานเครื่องราชอิสริยาภรณ์ วิจิตราภรณ์ 1 ดวง กับเครื่องยศ คือ พานเงิน เครื่องในเงินถมยาเขียว คนโทเงินถมดำ กระโถนเงินถมดำ และกลับไปรับราชการที่นครลำพูน
ในปีถัดมาได้รับแต่งตั้งให้รับราชการทหารประจำนครลำพูน และได้รับพระราชทานเหรียญรัชฎาภิเศก เหรียญประพาศมาลา ในปี พ.ศ. 2441 จนกระทั่งในปี พ.ศ. 2443 ได้รับแต่งตั้งเป็นเสนาทหารยศชั้น ตรี
เจ้าราชบุตรดาวแก้ว ป่วยด้วยโรคฝี ในปลายปี พ.ศ. 2443 และถึงแก่กรรมเมื่อวันที่ 20 กรกฎาคม พ.ศ. 2444 เวลาทุ่มเศษ และมีพิธีศพตามประเพณีเมื่อวันที่ 25 กรกฎาคม พ.ศ. 2444